
AF  JOSEPH  FIELDING  SMITH 


Når  mennesker  synder,  må  de  rette  sig  efter  visse  love  for  at  få  syndsfor- 
ladelse. Vi  læser,  at  Adam  blev  fristet  af  Satan  og  gav  efter  for  fristelsen,  og 
gennem  denne  synd  døde  han  åndeligt,  hvilket  betød  forvisning  fra  Herrens 
nærhed.  Der  var  kun  én  måde,  hvorpå  han  kunne  komme  tilbage  til  Guds 
nærhed,  og  det  var  ved  åndelig  genfødelse,  fra  den  åndelige  død  til  en 
genopnåelse  af  åndeligt  liv. 

Herren  sendte  en  engel  til  Adam  for  at  lade  ham  kende  den  forløsningsplan, 
hvorved  han  kunne  komme  tilbage  til  Faderens  nærhed,  og  på  denne  måde 
lærte  han  Jesu  mission  som  vor  Forløser  at  kende.  Derfor  har  Herren  sørget 
for,  at  alle  mennesker  —  gennem  tro,  omvendelse  og  dåb  og  den  Helligånds 
gave  —  kan  undergå  en  åndelig  genfødelse,  hvorved  menneskene  kan  komme 
tilbage  til  Hans  nærhed,  ja,  så  mange  som  selv  vil.  For  disse  dødens  tilstande 
blev  arvet  af  alle  Adams  børn;  og  alle,  som  når  ansvarsalderen,  er  forvist  fra 
Guds  nærhed,  eller  får  del  i  den  åndelige  død,  medmindre  de  bliver  forløst 
fra  denne  åndelige  død  ved  lydighed  mod  Evangeliets  principper.  O 

BEMÆRKNING  TIL  FORSIDEN: 

Vor  forside  kendetegner  et  nyt  nummer  af  UNIFIED  MAGAZINE,  et  meget 
passende  navn  til  at  beskrive  et  36  sider  stort  månedligt  tidsskrift,  som  er  til 
rådighed  for  Kirkens  medlemmer  i  17  sprogområder.  Forsiden  af  Improvement 
Era's  martsnummer  er  brugt  til  dette  nummer. 

Da  valg  af  stof,  opsætning  og  tilretning,  illustrationer  og  fotografier  samt 
forsiderne  til  bladene  bestemmes  af  Kirkens  hovedsæde,  genspejler  navnet 
Unified  Magazine  fabrikationsprocessen.  Det  er  interessant,  at  denne  proces 
fra  udvælgelsen  af  materialet  og  til  trykningen  på  de  17  sprog  er  færdig,  tager 
omkring  fire  måneder  og  omfatter  mange  trin,  hvoraf  nogle  frembyder  interes- 
sante vanskeligheder:  For  eksempel  tager  det  på  nogle  sprog  op  til  20% 
mere  plads  at  sige  den  samme  ting,  end  det  gør  på  engelsk.  Derfor  må  tilret- 
ningen og  opsætningen  af  en  artikel  i  hvert  af  bladene  tage  dette  i  betragt- 
ning. Endda  selve  udvælgelsen  af  stoffet  frembyder  udfordringer:  Selv  om 
ikke  alle  Kirkens  områder  har  templer,  seminarieprogrammer  eller  samme  ind- 
stilling til  alle  emner,  må  udvælgelsen  af  stoffet  forsøge  på  at  imødekomme 
alle  Sidste  Dages  Helliges  fælles  behov  og  desuden  det  særlige  behov  i  hvert 
enkelt  sprogkulturområde.  O 

Vor 

Verdensomspændende 

Kirke 


Norsk 

Vår  Verdensomspennende  Kirke 
Av  president  David  O.  McKay 

Gud  velsigne  Kirken.  Den  er  verdens- 
omspennende og  dens  innflydelse  skulle 
bli  følt  av  alle  nasjoner.  Måtte  hans 
ånd  influere  menneskene  overalt  og 
vende  deres  hjerter  mot  forståelse  og 
fred. 

Svensk 

Vår  Vdrldsomfattande  Kyrka 

Av  president  David  O.  McKay 

Må  Gud  vålsigna  kyrkan.  Den  stråcker 
sig  over  hela  jorden  och  dess  inflytande 
borde  kånnas  av  alla  lander.  Må  hans 
ånde  utgjutas  over  månskor  6 verailt  och 
vånda  deras  hjårtan  mot  fred  och  god 
vil  ja. 

Portugisisk 

Nossa  Igreja  Mundial 
Pelo  Presidente  David  O.  McKay 

Que  Deus  abencoe  a  Igreja.  É  mundial. 
e  sua  influéncia  deve  tocar  todas  as 
nacoes.  Que  Seu  espirito  possa  influ- 
enciar  a  humanidade  e  inclinar  seus 
coracoes  å  paz  e  boa  vontade. 


Hollandsk 

Onze  Wereldomvattende  Kerk 

Door  president  David  O.  McKay 

God  zegene  de  Kerk.  Zij  is  wereld- 
omspannend  en  haar  invloed  moet  wel 
door  alle  naties  gevoeld  worden.  Moge 
Gods  Geest  het  ganse  mensdom  bei'n- 
vloeden  en  hun  hart  richten  tot  vrede 
en  in  de  mensen  een  welbehagen. 


Kinesisk 


Italiensk 
La  Nostra  Chiesa  Mondiale 

di  Presidente  David  O.  McKay 

Dio  benedica  la  Chiesa.  E'una  Chiesa 
conosciuta  in  tutto  il  mondo  e  la  sua  in- 
fluenza dovrå  essere  sentita  in  tutte  le 
nazioni.  Che  il  suo  spirito  abbia  influ- 
enza negli  uomini  ovunque  e  incline  i 
loro  cuori  verso  la  buona  volontå  e  la 
pace. 

Engelsk 

(For  Indianerne) 

Our  Worldwide  Church 

By  President  David  O.  McKay 

God  bless  the  Church.  It  is  worldwide, 
and  its  influence  should  be  felt  by  all 
nations.  May  his  spirit  influence  men 
everywhere  and  incline  their  hearts  to- 
ward  goodwill  and  peace. 

Tysk 
Unsere  Weltumspannende  Kirche 

von  Prdsident  David  O.  McKay 

Gott  segne  die  Kirche.  Sie  umspannt 
die  ganze  Welt  und  alle  Lander  sollen 
ihren  EinfluB  spiiren.  Moge  Sein  Geist 
alle  Menschen  beeinflussen,  damit  sie 
guten  Willens  und  f  riedlich  gesinnt  sind. 


Fransk 

Notre  Eglise  Universelle 

par  le  président  David  O.  McKay 

Dieu  bénisse  l'Eglise!  Elle  est  uni- 
verselle et  toutes  les  nations  devraient 
subir  son  influence.  Puisse  Son  esprit 
influer  sur  tous  les  hommes  et  incliner 
leur  coeur  vers  la  bonne  volonté  et  la 
paix! 


Japansk 

Finsk 

Maailmanlaajuinen  kirkkomme 

Presidentti  David  O.  McKay 

Jumala  siunatkoon  kirkkoa.  Se  on 
maailmanlaajuinen  ja  kaikkien  kansa- 
kuntien  tulisi  tuntea  sen  vaikutus. 
Koskettakoon  Hanen  Henkenså  ihmisiå 
kaikkialla  ja  vaikuttakoon  heidån  sydå- 
miinså  niin,  ettå  vallitsisi  rauha  ja  hyvå 
tahto. 

Engelsk 
Our  Worldwide  Church 

By  Président  David  O.  McKay 

God  bless  the  Church.  It  is  worldwide, 
and  its  influence  should  be  felt  by  all 
nations.  May  his  spirit  influence  men 
everywhere  and  incline  their  hearts  to- 
ward  goodwill  and  peace. 


Samoansk 
O  Lå  Tatou  Ekalesia  I  Le  Lalolagi  Atoa 

Tautalagia  e  Peresitene  David  O.  McKay 

la  fa'amanuia  e  le  Atua  le  Ekalesia. 
Ua  i  ai  nei  i  le  lalolagi  atoa  ma  e  tatau 
ai  ona  lagonaina  e  atunu'u  uma  lona 
aogå.  la  musuia  e  Lona  Agaga  tagata 
uma  i  so'o  se  atunu'u  ma  fa'aua'i  atu  6 
latou  loto  i  le  alofa  ma  le  filemu. 


Tonga 

Hotau  Siasi  Faka'Univeesi 
Fai  'e  Palesiteni  David  O.  McKay 

'Ofa  ke  tåpuekina  'e  he  'Otua  'a  e 
Siasi.  Kuo  hoko  ia  ko  ha  siasi  faka'uni- 
veesi,  pea  'e  ongona  'a  hono  ongo  *e  he 
ngaahi  pule'anga  kotoa  pe.  'Ofa  ke 
fakaue'i  'e  Hono  laumalie  'a  e  kakai  'i 
he  potu  kotoa  pe,  pea  ke  takiekina  honau 
loto  ki  he  loto  'ofa  mo  e  melino. 

Tahitisk 
Ta  Tatou  Ekalesia  i  Te  Ao  Taatoa  Nei 

Na  te  Peresideni  David  O.  McKay 

la  haamaitaihia  te  Ekalesia  e  te  Atua. 
Tei  roto  te  Ekalesia  i  te  ao  taatoa  nei  e 
to'na  mana  e  mea  tia  ia  i  te  faariihia  e 
te  mau  nunaa  atoa.  Na  te  varua  o  te 
Atua  e  faauru  i  te  mau  taata  i  te  mau 
vahi  atoa  e,  e  faafariu  i  to  ratou  mau 
aau  i  roto  i  te  hinaaro  maitai  e  te  hau. 


Koreansk 

Dansk 
For  Verdensomspændende  Kirke 

Af  Præsident  David  O.  McKay 

Gud  velsigne  Kirken.  Den  er  verdens- 
omspændende, og  dens  indflydelse  burde 
føles  af  alle  nationer.  Må  Hans  ånd  øve 
indflydelse  på  mennesker  overalt  i  verden 
og  forlene  deres  hjerter  med  trangen  til 
at  vise  god  vilje  og  skabe  fred. 

Spansk 
Nuestra  Iglesia  Es  Mundial 

Por  el  Presidente  David  O.  McKay 

Dios  bendiga  la  Iglesia.  Estå  en  todo 
el  mundo  y  su  influencia  se  debe  sentir 
en  todas  las  naciones.  Que  su  Espiritu 
ilumine  a  los  hombres  en  todas  partes 
y  conduzea  sus  corazones  hacia  la  paz  y 
buena  voluntad. 


Kirken 

sender  sine  budskaber 

til  verden 

gennem 

UNIFIED 

MAGAZINE 


AF  DOYLE  L  GREEN 


Sao  Paulo 


Tidligt  i  august  modtog  Kirkens  medlemmer  i  den  sydlige 
mission  i  Det  fjerne  Østen  med  posten  eksemplarer  af 
et  månedsblad,  21  x  28  cm  stort.  På  forsiden  var  der  en 
smuk  farvereproduktion  af  et  maleri  af  Noa,  der  advarer 
folket  om  den  forestående  oversvømmelse.  Navnet  på 
bladet  er  på  kinesisk  *£j£.'a.}**.        hvad  der  oversat 

betyder  De  Helliges  Stemme. 

Da  bladet  kom,  samlede  mange  fædre  i  de  fjerne  lande 
deres  familier  om  sig,  talte  om  forsiden,  slog  så  op  på 
lederen  på  den  første  side  og  læste  et  budskab  fra  Her- 
rens Profet,  Præsident  David  O.  McKay.  Der  var  et  så- 
dant budskab  i  hvert  nummer.  August-artiklen  havde  tit- 
len „Dåbens  port". 

Ud  fra  de  kinesiske  tegn  læste  han:  „Dåb",  sagde  Pro- 
feten Joseph  Smith,  „er  et  tegn  for  Gud  ...  og  der  findes 
ikke  nogen  anden  vej  under  himlen,  hvorved  Gud  har  fast- 
sat, hvorledes  mennesket  kan  komme  til  Ham  for  at  blive 
frelst  og  komme  ind  i  Guds  rige  undtagen  ved  tro  på  Je- 
sus Kristus,  omvendelse  og  dåb  til  syndernes  forladelse, 
og  en  hvilken  som  helst  anden  vej  eller  retning  er  forgæ- 
ves; derpå  vil  I  få  forjættelsen  om  den  Helligånds  gave." 
(Profeten  Joseph  Smiths  Lærdomme,  s.  237). 
„Dåb  er  et  af  Evangeliets  første  principper  og  ordinan- 
cer.  .  ."  (U.  M.,  august  1969). 

Efter  at  have  læst  budskabet  fra  Præsident  McKay,  som 
fylder  to  sider,  diskuterede  familien  betydningen  af  dette 
vigtige  budskab  til  dem.  Da  de  så  bladede  i  tidsskriftet, 
fandt  de  artikler  og  rubrikker  af  værdi  og  interesse  for 
hvert  enkelt  familiemedlem.  For  eksempel  var  der  tre  an- 
dre budskaber  fra  Generalautoriteterne:  „Den  måske 
vanskeligste  lektie  at  lære,"  af  ældste  Richard  L.  Evans 
fra  De  Tolvs  Råd;  „Det  inspirerende  budskab",  af  ældste 
Theodore  M.  Burton,  assistent  til  De  Tolvs  Råd  og  „Den 
præsiderende  biskop  taler  til  ungdommen  om  tiende", 
af  biskop  John  H.  Vandenberg. 

Børnene  fandt  fire  sider  materiale,  der  bl.  a.  omfattede 
billeder  og  citater  af  hvert  enkelt  medlem  af  De  Tolvs 
Råd.  Desuden  var  der  følgende  artikler:  en  historie, 
„Personlig  vurdering",  en  fortælling  om  to  mænd,  som 


satte  personlig  retskaffenhed  over  personlig  vinding;  en 
artikel  med  titlen  „Voksne  —  og  det,  der  kaldes  at  lære", 
og  desuden  følgende  artikler:  „Mødres  ansvar",  „Plan- 
læg din  lektiepræsentation",  „En  sundhedsregel,  der  løn- 
ner sig",  „Man  finder  venner  i  GUF",  „Myndighed?  Til 
hvad?"  og  „Menneskets  onde  hensigter".  På  bagsiden  af 
bladet  fandt  de  interessante  og  levende  oplysninger  om 
Kirken  og  Kirkens  medlemmer  i  den  sydlige  mission  i  Det 
fjerne  Østen.  Hver  måned  fordeles  omkring  1  000  eksem- 
plarer af  De  Helliges  Stemme. 

Omtrent  samme  dag  modtog  Kirkens  medlemmer  i  16 
andre  sprogområder  over  hele  verden  det  samme  blad 
med  samme  forside,  samme  opsætning,  samme  fotogra- 
fier, samme  artikler  og  rubrikker,  men  oversat  til  og 
trykt  på  deres  eget  sprog.  Hovedforskellen  mellem  tids- 
skrifterne var  de  fem  sider  med  stof  af  lokal  interesse. 
Ideen  til  et  fælles  blad  for  Kirkens  ikke-engelsktalende 
medlemmer  blev  fremsat  af  ældste  Howard  W.  Hunter 
fra  de  Tolvs  Råd  i  1966,  da  han  var  overhoved  for  Den 
europæiske  Mission. 

Når  ældste  Hunter  rejste  fra  den  ene  mission  til  den 
anden  og  så  det  arbejde,  der  blev  udført  på  missions- 
kontorerne,  lagde  han  mærke  til  den  mængde  tid,  der 
blev  brugt  af  missionspræsidenter  og  missionærer  til  at 
lave  missionstidsskrifterne.  Han  var  også  bekymret,  for- 
di bladene  var  så  forskellige  i  kvalitet  og  indhold.  Han 
satte  sig  så  for  at  samordne  det  arbejde,  der  krævedes 
til  tidsskrifterne  med  det  formål  for  øje  at  spare  kostbare 
missionærtimer,  nedskære  udgifterne  og  samtidig  sætte 
bladenes  kvalitet  op. 

Medens  ældste  Hunter  arbejdede  med  problemerne, 
søgte   han    assistance   hos   biskop   John    H.   Vandenberg 


og  biskop  Victor  L.  Brown  fra  Det  præsiderende  Biskop- 
råd, som  fører  tilsyn  med  Kirkens  oversættelses-  og  di- 
stributionsarbejde.  Vi  skylder  megen  tak  for  hjælp  til  at 
føre  ideen  ud  i  livet  til  personalet  i  Distributions-  og 
Oversættelsesafdelingen,  som  på  det  tidspunkt  blev  le- 
det af  J.  Thomas  Fyans  og  nu  af  John  E.  Carr. 
Efter  at  sagen  var  blevet  grundigt  studeret,  blev  det  be- 
sluttet, at  den  bedste  måde  at  gå  frem  på  ville  være  at 
udvælge  de  vigtigste  og  mest  passende  artikler,  der  var 
udarbejdet  til  brug  i  The  Improvement  Era,  The  Instructor, 
The  Children's  Friend  og  The  Relief  Society  Magazine, 
kombinere  disse  med  artikler  af  forskellige  af  Kirkens 
organisationer  og  dertil  føje  noget  lokalt  materiale,  udar- 
bejdet under  ledelse  af  missionspræsidenterne.  Disse 
artikler  og  rubrikker  ville  så  blive  oversat  til  de  forskel- 
lige sprog.  Dette  ville  gøre  det  muligt  for  én  central  stab 
at  udføre  det  arbejde,  som  tidligere  var  blevet  udført  i 
næsten  ethvert  missionsområde  i  Kirken. 
Det  første  nummer  af  det  nye  forenede  tidsskrift  udkom  i 
marts  1967  på  ni  europæiske  sprog.  Efterhånden  som  le- 
derne i  andre  missionsområder  så  værdien  af  og  mulig- 
heden for  udgivelsen  af  bladet,  blev  andre  sprog  føjet 
til,  og  snart  var  arbejdet  udstrakt  til  andre  områder,  her- 
under Det  fjerne  Østen  og  Polynesien.  Idag  bliver  bladet 


trykt  på  17  sprog,  herunder  den  engelske  udgave  for  in- 
dianerne. De  sprog,  som  bladet  nu  bliver  trykt  på,  og 
navnet  på  det  pågældende  blad,  følger  her: 


^SljkSL**. 


Kinesisk 

Dansk  Den  danske  Stjerne 

Hollandsk  De  Ster 

Engelsk  The  Liahona 
(for  Indianerne) 

Finsk  Valkeus 

Fransk  L'Etoile 

Tysk  Der  Stern 

Italiensk  La  Stella 

Japansk  Qlityt 

Koreansk  *£%  v)  ÆT 

Norsk  Lys  over  Norge 

Portugisisk  A  Liahona 

Samoansk  O  Le  Liahona 

Spansk  Liahona 

Svensk  Nordstjårnan 

Tahitisk  Te  Tiarama 

Tonga  Ko  E  Tuhulu 


De  helliges  Stemme 
Den  danske  Stjerne 
Stjernen 
Liahona 

Lyset 

Stjernen 

Stjernen 

Stjernen 

Vejen 

De  helliges  Ledsager 

Lys  over  Norge 

Liahona 

Liahona 

Liahona 

Nordstjernen 

Lyset 

Faklen 


Det  er  interessant  at  lægge  mærke  til,  at  fire  af  bla- 
dene hedder  Liahona,  efter  det  kompas,  som  Herren 
skaffede  til  profeten  Lehi,  så  det  kunne  føre  hans  fa- 
milie gennem  ørkenen. 

En  del  af  disse  blade  vil  være  velkendte  for  hjemvendte 
missionærer  og  andre,  da  nogle  af  bladene  er  blevet  ud- 
givet gennem  mange  år.  Det  tyske  Der  Stern  trykte  for 
eksempel  i  år  et  specielt  nummer  til  minde  om  sit  100- 
års  jubilæum.  Det  blev  påbegyndt  i  1869  og  har  en  lang 
og  ærefuld  historie  om  nyttig  gerning  for  de  tysktalende 
folk.  Idag  har  det  et  oplag  på  omkring  6.000. 
Det  spanske  Liahona,  som  har  et  løbende  oplag  på 
7.700,  er  blevet  udgivet  siden  1945. 

Det  tredjestørste  med  hensyn  til  oplag  (3.750)  er  det 
franske  L'Etoile.  Det  er  blevet  trykt  siden  1928. 
På  den  anden  side  er  nogle  af  bladene  meget  nye  og 
har  små  oplag.  Det  italienske  La  Stella,  for  eksempel, 
har  et  oplag  på  500.  Det  nyeste  blad  i  gruppen  er  det 
tahitiske  Te  Tiarama,  som  betjener  de  Hellige  i  den 
fransk-polynesiske  mission.  Det  blev  første  gang  udgivet 
i  august  1968.  Det  franske  L'Etoile  leveres  også  til  de 
Hellige  i  denne  mission. 

I  august  1968  blev  ansvaret  for  redaktionen  af  Unified 
Magazine  overdraget  til  den  nyligt  dannede  Redaktions- 
afdeling  af  Kirken,  som  fungerer  under  opsyn  af  forman- 
den for  Samordnings-eksekutivkomiteen,  ældste  Harold 
B.  Lee.  Hver  måneds  materiale  fra  vore  engelsksprogede 
tidsskrifter  bliver  omhyggeligt  udvalgt  og  bearbejdet  af 
redaktionsstaben,  og  de  foreslåede  artikler  og  andet  stof 
til  de  forenede  tidskrifter  bliver  valgt.  De  bliver  gen- 
nemgået af  en  komité  fra  Kirkens  Oversættelses-afde- 
ling, dannet  af  repræsentanter  fra  de  forskellige  sprog- 
områder. De  bliver  så  læst  af  repræsentanter  fra  Kirkens 
Samordningskomité.  Der  laves  layouts,  fotografier  og 
kunstnerisk  arbejde  bliver  valgt  eller  produceret  og  ko- 
pier til  oversætterne  bliver  af  Oversættelses-afdelingen 
sendt  til  dens  repræsentanter  i  sprogområderne,  hvor 
materialet   bliver  oversat  til    16  sprog.   Oversættelserne 


Disse  otte  tidsskrifter  på  forskellige  sprog 
trykkes  i  Frankfurt,  Tyskland. 


bliver  så,  sammen  med  fem  sider  materiale,  udarbejdet 
af  missionærerne,  sendt  til  et  af  de  syv  trykkecentre, 
hvor  de  sættes. 

I  mellemtiden  har  redaktionsstaben  i  Salt  Lake  City  fået 
lavet  kopier  af  de  farvebilleder,  der  skal  bruges  til  for- 
siden. Der  bliver  også  lavet  kopier  af  positive  eller  nega- 
tive film  af  alle  de  fotografier  og  andet  kunstnerisk  ar- 
bejde, der  skal  bruges  inde  i  bladet.  Dette  materiele, 
tillige  med  komplette  layout-  og  trykkeinstruktioner,  bli- 
ver sendt  direkte  til  trykkecentrene,  hvor  alt  materialet 
derefter  samles,  og  bladene  bliver  trykt. 
Trykkecentre  for  tidsskrifterne  er:  Engelsk  og  spansk, 
Salt  Lake  City;  portugisisk,  Sao  Paulo,  Brazilien;  Samoa-, 
Tonga-  og  Tahitisprogene,  Auckland,  New  Zealand;  tysk, 
italiensk,  norsk,  svensk,  finsk,  fransk,  dansk  og  hollandsk, 
Frankfurt,  Tyskland;  kinesisk,  Hong  Kong;  japansk,  Tokio;  X 
koreansk,   Seoul. 

Programmet  for  det  forenede  tidsskrift  (Unified  Maga- 
zine)  er  i  overensstemmelse  med  Generalautoriteternes 
ønsker  om  at  give  vore  søskende,  hvor  de  end  lever, 
fordelen  af  så  meget  af  Kirkens  program  som  muligt. 
Gennem  tidsskriftet  bliver  vigtige  budskaber  fra  General- 
autoriteterne og  vigtige  emner  angående  Kirken,  dens 
lærdomme,  skikke  og  udvikling,  nu  hver  måned  sendt,  i 
for  størsteparten  samme  form,  til  Kirkens  medlemmers 
og  venners  hjem  over  hele  verden. 

DEN  DANSKE  STJERNE,  som  nu  har  påbegyndt  sin  119. 
årgang,  er  det  ældste  af  de  tidsskrifter,  Kirken  har  udgivet 
uden  for  de  engelsksprogede  missioner. 
Det  startede  den  1.  oktober  1851  under  navnet  SKANDI- 
NAVIENS STJERNE,  idet  det  dengang  omfattede  de  tre 
skandinaviske  lande,  Danmark,  Norge  og  Sverige.  I  1876 
fik  den  svenske  mission  sit  eget  blad  under  navnet  NORD- 
STJARNAN,   og   i   1936  fik  den  norske  mission   sit  eget 
blad  under  navnet  LYS  OVER  NORGE.  I   1957  blev  det 
besluttet  at  ændre  navnet  SKANDINAVIENS  STJERNE  til 
DEN  DANSKE  STJERNE,  men  indhold,  udstyr  o.  s.  v.  for- 
blev uændret  indtil  1963,  da  bladet  gik  over  til  det  store 
format,  som  det  har  i  dag.  Indtil  1967  blev  bladet  trykt  hos 
danske  bogtrykkere,  men  fra  1967  bliver  det  i  lighed 
med  de  øvrige  af  Kirkens  tidsskrifter  i   Europa 
trykt  i  Frankfurt,  og  derfa  sendt  direkte  til  abon- 
nenterne. 

Den  portugisiske  version  trykkes  i  Sao  Paulo,  Brazilien  Den 
kmesiske  version  trykkes  i  Hong  Kong,  den  koreanske  i  Seoul 
og  den  japanske  i  Tokio.  Bladene  på  Samoa-,  Tahiti-  og  Tonga- 
sprogene trykkes  i  Auckland,  New  Zealand. 

man  skal  seatte  sig  mål 

og  opnå  dem 

AF  MARK  E.  PETERSEN 


Når  man  skal  sætte  sig  mål  og  opnå  dem,  er  der  tre 
trin,  man  må  igennem:  1)  diagnosen,  2)  behandlingen  og 
3)opnåelsen  af  det  ønskede  resultat. 
Diagnosen:  Uden  at  vi  stiller  en  diagnose  på  vor  situ- 
ation kan  vi  ikke  sætte  os  mål.  Uden  en  sådan  arbej- 
der vi  i  mørke. 

Igennem  mange  år  havde  jeg  på  Deseret  News  nær 
forbindelse  med  ældste  Albert  E.  Bowen.  Jeg  lærte  at 
elske  og  sætte  pris  på  den  mand,  og  han  lærte  mig 
mange  gode  ting.  Når  som  helst  et  problem  skulle  løses, 
sagde  han  altid:  „Find  frem  til  fakta.  Der  findes  ingen 
erstatning  for  fakta".  Derfor  skulle  vi,  når  vi  stiller  en 
diagnose  på  vore  problemer,  finde  frem  til  fakta. 
Vi  stiller  diagnosen  ud  fra  3  hovedsynspunkter:  1)  ved 
rigtig  brug  af  rapporter,  2)  gennem  interview  med  dem, 
der  har  noget  med  sagen  at  gøre,  og  3)  ved  personlige 
observationer  gennem  besøg. 

Studie  og  brug  af  rapporter:  Ved  at  studere  rapporterne 
kan  vi  afgøre  arbejdets  øjeblikkelige  status.  Vi  skulle  så 
bestemme,  hvilken  fremgang  vi  i  virkeligheden  ønsker. 
For  eksempel  kan  vi  udmærket  undersøge,  hvad  andre 
distrikter  foretager  sig  i  en  lignende  situation,  og  ud  fra 
en  sådan  undersøgelse  samt  ud  fra,  hvad  der  ligger 
inden  for  rimelighedens  grænser  at  forvente  sig  af  vort 
eget  distrikt,  kan  vi  sætte  os  vore  mål. 
I  en  af  de  stave,  vi  undersøgte,  var  tilstedeværelsen  ved 
nadvermøderne  28  %.  Vi  fandt  ud  af,  at  andre  stave 
med  en  lignende  beliggenhed  havde  en  tilstedeværelse 
på  33  %  ved  nadvermøderne,  og  så  satte  vi  os  et  rime- 
ligt mål  på  42  %.  Søndagsskole  tilstedeværelsen  i  oven- 
nævnte distrikt  var  39%.  I  andre  distrikter  med  lignende 
beliggenhed  var  den  41  %.  Vi  satte  så  et  mål  på  50%. 
I  GUF  havde  pigerne  en  tilstedeværelse  på  41  %  og 
drengene  på  35  %.  Vi  fandt  ud  af,  at  andre  distrikter  i 
nærheden  havde  48  %  af  deres  piger  og  42  %  af  deres 
drenge  til  stede.  Vi  satte  så  et  mål  på  65%  for  pigernes 
vedkommende  og  55  %  for  drengenes.  Hvad  hjemmelæ- 
rerarbejdet  angår  fandt  vi  i  samme  distrikt  23  %,  mens 
der  i  distrikter  i  nærheden  var  48  %.  Vi  satte  os  et  mål 
på  80  %.  Vi  fandt  ud  af,  at  kun  57  familier  holdt  familie- 
hjemmeaften,  medens  distrikter  i  nærheden  havde  et 
gennemsnit  på  384  familier.  Vi  satte  os  et  mål  på  700 
familier,  hvilket  vi  med  rimelighed  kunne  vente. 


For  at  tage  et  eksempel  på  nadvermødetilstedeværelsen 
i  et  distrikt  i  en  af  USA's  østlige  stater  (lad  os  kalde  den 
stav  A),  så  fandt  vi  ud  af,  at  den  var  på  27  %.  Tilstede- 
værelsen i  andre  stave  i  nærheden  var:  Stav  B:  27  %; 
stav  C:  27  %.  Hvad  skulle  vi  så  sætte  som  mål  for  stav 
A?  Skulle  vi  lade  det  være,  som  det  var,  når  nu  de 
andre  stave  havde  samme  gennemsnit?  Før  vi  besluttede 
os,  kikkede  vi  på  nogle  andre  storbystave  i  den  østlige 
del. 

Stav   D     .     .     ...     30  % 

Stav    E     .     .     :■■■,.     .     34  % 

Stav    F     .     .     .■-'.     .     34  % 

Gjorde  forholdene  i  stav  A  dets  27  %  antagelige?  Vi  kik- 
kede nu  på  de  laveste  procenter  i  Los  Angeles  stavene: 

Stav   G 30% 

Stav    H 31  % 

Stav     I 32% 

Forholdene  i  storbyer  er  ikke  så  forskellige.  De  bedre 
procenttal  i  en  storby  nåede  op  på  43  %. 
Hvis  nogle  storbystave  kunne  nå  sådanne  tal,  var  det  så 
urimeligt  at  forvente,  at  stav  G,  H  og  I  kunne  gøre  det 
samme?  og  kan  andre  storbystave  med  højere  procenttal 
være  os  til  hjælp,  når  vi  skal  sætte  mål  for  stav  A? 
Ville  et  middeltal  mellem  en  af  de  stave  med  et  højere 
procenttal  som  40  og  stav  A's  27  %  være  et  rimeligt  mål? 
Dette  middeltal  ville  blive  33  %.  Dette  kunne  anses  for 
rimeligt  i  første  omgang. 

I  sagens  interesse  bemærkede  vi  procenttallene  i  nogle 
spredte  stave  i  Utah,  og  fandt  ud  af,  at  deres  gennem- 
snit var  46,5%.  Dette  kunne  blive  et  mål  nr.  2  for  stav 
A,  når  den  først  havde  nået  de  33  %. 
Et  endnu  videre  studium  åbenbarede  følgende:   I  stav  A 
var  32  %   af  det  samlede   medlemstal  tilstede  ved   søn- 
dagsskolen.  I   stav   B  var  det  31  %   og   i   stav  C  34  %. 
Hvad  kunne  vi  med  rimelighed  forvente  af  stav  A? 
Vi  fandt  tallet  45  %  lavt  for  enhver  stav.  Vi  fandt,  at  det 
var  utroligt,  at  der  i  nogen  stav  var  færre  end  halvdelen 
af  dens  medlemmer  i  søndagsskole. 
Hvad  var  i  virkeligheden   et  retfærdigt  mål  for  stav  A? 
Vi  burde  sigte  efter  i  det  mindste  50  %  tilstedeværelse 
i  søndagsskolen,  og  vi  burde  starte  med  at  arbejde  frem 


til  dette  mål  i  stav  A.  Det  faktum  at  andre  stave  havde 
lave  procenttal,  retfærdiggjorde  ikke,  at  stav  A's  var  lavt. 
Ud  fra  dette  kan  vi  drage  den  lære,  at  vi  skal  sætte  vore 
egne  mål  efter,  hvad  der  er  behov  for  og  ikke  blot  gå 
frem  efter  statistiske  gennemsnit. 

Utah's    spredte    stave    havde    gennemsnitlige    søndags- 
skoletilstedeværelser, der  strakte  sig  fra  34  %  til  76  %. 
Når  en    stav   kan    nå   76  %,    burde   andre   stave  være   i 
stand  til  at  nå  50  %. 
I  hjemmelærerarbejdet  fandt  vi  følgende: 

Stav   A 43% 

Stav    B 38% 

Stav   C 35%. 

Vil  et  mål  på  50  %  være  for  stort  for  stav  A? 
Som   broder   Bowen   sagde   det:    „Der  findes   ingen    er- 
statning for  fakta."  Rapporter  giver  sjældent  et  fuldkom- 
ment   billede,    hvis    de    nogensinde    gør   det.    Statistiske 
mål  er  i  sig  selv  uden  værdi.  Vi  må  kaste  yderligere  lys 
over  tilstandene  ved  selv  at  undersøge  sagerne  og  tale 
med  de  ledende  på  de  steder,  vi  beskæftiger  os  med. 
Behandlingen:  Studium  viser  svaghederne  og  bringer  be- 
hovene   frem.    Behovene    fører    hen    imod    midlet,    som 
fremskynder  målet.    Midlet  afgrænser   „medicinen"    eller 
specificerer  de  skridt,  der  skal  tages  for  at  nå  målet. 
Et   klinisk   studium,    som   en    stav   foretog    over   nadver- 
mødetilstedeværelsen    i    et    ward    viste,    at    den    havde 
stavens    laveste    procenttal.    Besøg    og    samtaler    åben- 
barede følgende:  Ingen  ærbødighed,  elendig  musik,  dår- 
lig nadvertjeneste,  elendige  taler.  Alt  dette  bevirkede,  at 
folk  ikke  var  interesserede. 
Følgende  mål  blev  sat: 

1 .  Læg  en  plan  for  at  skaffe  ærbødighed. 

2.  Fremskaf  ærbødighed  gen- 
nem hjemmelærerinstruktion, 
og  ved  at  lederne  selv  udvi- 
ser eksempel  på  den. 

3.  Lav  et  grenskor  og  en 
grensmusikkomité. 

4.  Sørg  for,  at  Det  aronske 
Præstedømme  forretter  nad- 
vertjenesten ordentligt. 

5.  Sørg  for  at  få  velforberedte 
taler. 

6.  Organiser  lærere  og  funk- 
tionærer i  tilstedeværelses- 
komiteer. 

Her  har  I  et  gennemprøvet  6-trinsprogram,  som  kan  for- 
bedre enhver  gren  eller  hjælpeorganisation 

Trinene,  man  skal  gennemgå  for  at  nå  følgende  mål,  er: 
1.  Hjemmelærerne  belærte  om  ærbødighed,  da  de  be- 
søgte hjemmene.  Grenspræsidenten  sørgede  for,  at  der 
blev  orgelpræludium  ti  minutter  før  mødernes  begyn- 
delse og  bad  menigheden  udvise  ærbødighed  under  det- 
te. Der  blev  sørget  for  dørvogtere. 
Når  medlemmerne  ankom  til  kirken,  fik  de  et  varmt  hånd- 


tryk til  velkomst.  Dette  foregik  i  en  rolig  tone,  der  lagde 
op  til  ærbødighed.  Når  der  kom  nogle  fremmede,  blev  de 
vist  ind  til  garderoben  og  blev  så  præsenteret  for  med- 
lemmer fra  grenspræsidentskabet,  som  befandt  sig  i  foye- 
ren i  nærheden  af  indgan- 
gen til  kirkesalen.  Så  vi- 
ste dørvogterne  i  kirke- 
salen dem  til  deres  plad- 
ser. Det  medlem  af  grens- 
præsidentskabet,       som 
skulle    lede    mødet   den 
aften,  satte  sig  i  god  tid 
på    forhøjningen    for    at 
vise   et  godt   eksempel. 
Fire  voksne  medlemmer 
af  Det  aronske  Præste- 
dømme var   dørvogtere, 
og  de  fik  hjælp  af  nogle 
af  drengene,  der  bar  Det 
aronske    Præstedømme. 

Denne  tjeneste  talte  med  på  deres  belønningsprogram. 
Ti  minutter  før  mødets  begyndelse  begyndte  organisten 
at  spille  præludium.  Før  dette  særlige  ærbødighedspro- 
gram  blev  påbegyndt,  kom  organisten  som  regel  ikke  før 
5  minutter  før  mødets  begyndelse,  og  alting  blev  på  den- 
ne måde  forhalet.  Nu  insisterede  grenspræsidenten  på, 
at  hun  begyndte  til  tiden.  Lige  før  præludiet  tog  sin  be- 
gyndelse, kaldte  et  medlem  af  grenspræsidentskabet  folk 
til  orden  fra  forhøjningen.  Han  annoncerede  også,  at 
postludiet  ville  begynde  umiddelbart  efter  mødets  afslut- 
ning, og  at  menighedens  medlemmer  så  skulle  gå  stille 
ud  i  foyeren,  hvor  de  kunne  snakke. 

2.  Grenspræsidenten  bad  også  hjemmelærerne  om  at 
fortælle  grenens  medlemmer  om  ærbødighedsprogram- 
met  og  foreslå  dem.  at  de  lærte  deres  børn  at  huske,  at 
kirken  er  Herrens  hus,  og  at  de  derfor  skal  sidde  stille 
og  ærbødigt  der. 

3.  Den  næste  plan  var  at  forbedre  musikken.  Grens- 
præsidentskabet organiserede  en  musikkomité  og  kaldte 
medlemmer  til  at  synge  i  et  kor.  De  diskuterede  også 
den  musik,  som  skulle  fremføres  ved  nadvermødet,  med 
musikkomiteen.  Det  blev  foreslået,  at  primarybørnene 
skulle  synge  ved  nadvermødet  en  søndag  om  måneden, 
så  man  oftere  kunne  få  glæde  af  de  sange,  de  lejlig- 
hedsvis synger  så  smukt  ved  distriktskonferencerne. 
GUF-koret  blev  benyttet  til  særlige  numre,  som  var  med- 
virkende til  at  bringe  de  unge  mennesker  frem.  Det  blev 
planlagt,  at  koret  i  vid  udstrækning  skulle  benytte  sig  af 
sange  fra  Kirkens  sangbog. 

4.  Dernæst  blev  bedre  administration  af  nadveren  taget 
op  til  drøftelse.  Præsterne  og  diakonerne  fik  omhyggelige 
instruktioner.  Grenspræsidenten  fandt  ud  af,  at  diako- 
nerne som  regel  kun  kom  til  møderne,  når  de  var  ud- 
taget til  at  dele  nadveren  ud.  Grenen  købte  nogle  ekstra 
bakker,  og  nu  blev  alle  diakonerne  udtaget  hver  søndag 
både  til  nadvermødet  og  søndagsskolen.  Når  man  såle- 
des brugte  alle  drengene,  tog  denne  ordinance  også  min- 
dre tid. 

5.  Grenspræsidenten  bestemte  så  et  emne  til  hvert  nad- 

vermøde  og  lagde  planer  om  at  forbedre  talerne  ved  at 
sørge  for  dem  i  god  tid.  Til  hver  eneste  søndag  aften 
tog  han  et  kapitel  fra  „Et  stort  og  forunderligt  værk"  af 
ældste  LeGrand  Richards.  Der  blev  udtaget  5  talere  til 
hvert  møde.  3  taler  på  ca.  3  minutter  holdt  af  teenagere 
og  to  15-20  minutters  taler  af  voksne.  Alle  talerne  fik 
deres  emne  mindst  to  uger  i  forvejen,  og  de  fik  nøjagtig 
besked  om,  hvor  lang  tid  de  måtte  tage. 
Det  følgende  illustrerer,  hvordan  et  nadvermøde  med 
dåben  som  emne  forløb.  En  teenager  talte  om  Johannes 
Døberens  mission  og  Kristi  dåb,  en  anden  om  dåb  ved 
begravelse  i  vandet  som  den  eneste  rigtige  form  for 
dåb.  Den  tredie  tale  af  en  teenager  var  om,  at  man  fik  den 
Helligånds  gave  gennem  håndspålæggelse.  En  voksen 
var  blevet  bedt  om  at  tale  om  den  guddommelige  magt, 
der  kræves  for  at  kunne  døbe,  og  hvordan  Kirken  fik 
den.  Den  afsluttende,  også  af  en  voksen,  var  om  dåb  for 
de  døde  og  om  at  prædike  Evangeliet  for  disse. 

6.  Nu  talte  grenspræsidenten  til  grenens  hjælpeorgani- 
sationers ledende  funktionærer  om,  hvordan  de  kunne 
få  tilstedeværelsesprocenten  sat  i  vejret.  „Vi  medlemmer 
af  grenspræsidentskabet  skal  være  til  stede  hver  søndag 
sammen  med  hele  vor  familie",  sagde  han.  „Jeg  kunne 
tænke  mig  også  at  bede  jer  om  at  være  der  hver  søn- 
dag sammen  med  alle  jeres  familiemedlemmer.  Vil  I  bede 
alle  jeres  funktionærer  og  lærere  om  det  samme?"  Han 
gik  så  til  Det  aronske  og  melkisedekske  Præstedømmes 
kvorum  for  at  bede  om  det  samme. 

Grenspræsidenten  forelagde  planen  for  distriktspræsi- 
dentskabet  for  at  få  den  godkendt.  I  løbet  af  seks  måne- 
der steg  mødeprocenten  fra  29  til  51.  For  at  nå  sit  mål 
brugte  grenspræsidenten  både  statistik  og  personlig  ob- 
servation. Som  resultat  opnåede  grenen  51  %  som 
gennemsnitstilstedeværelse  ved  nadvermøderne,  der  blev 
større  tilfredshed  blandt  medlemmer,  aktiviteten  i  hjælpe- 
organisationerne og  kvorumet  steg,  og  grenens  ånd  blev 
helt  igennem  forbedret. 

Man  fandt  ud  af,  at  det  også  var  til  gavn  for  missionær- 
arbejdet,  fordi  nadvermøderne  blev  en  kilde  til  lærdom 
for  undersøgerne.  Jeg  er  helt  sikker  på,  at  statistik  i  sig 
selv  er  utilstrækkelig.  Den  gren,  som  vi  netop  har  for- 
talt om,  havde  brug  for  mere  ærbødighed,  bedre  nadver- 
tjeneste og  bedre  taler  ved  nadvermøderne.  Vi  ville  ikke 
have  kunnet  se  nogle  af  disse  behov  gennem  statistikken 
alene,  men  kædet  sammen  med  et  studium  af  grenen 
gennem  personlige  undersø- 
gelser var  statistikken  medvir- 
kende til  at  udpege  det  mål, 
der  skulle  sættes,  og  den  dan- 
nede et  grundlag,  hvorfra  man 
kunne  begynde  at  stræbe  efter 
målet.  O 


Højt  over 
Dagliglivet 

Det  er  naturligt,  at  glæden 
er  stor  over  den  mulighed  til  at 
nå  højt  op  over  jorden,  som  i 
de  sidste  år  er  skænket 
menneskeheden  ved  opdageres 
geni,  ved  teknikeres  udholdende 
evne  og  idrætsmænds  mod. 
Andeligt  har  menneskeheden 
imidlertid  i  årtusinder  haft 
denne  mulighed.  Det  har  altid 
stået  den  enkelte  frit  for  i  sine 
tanker  og  følelser  at  hæve  sig 
endnu  langt  højere  over  jorden, 
svimlende  højt  over  dagliglivet, 
overskuende  umådelige 
strækninger,  endda  uden  at  tabe 
selv  det  mindste  af  syne,  flyvende 
så  hastigt  og  så  sikkert,  at 
rum  og  tid  i  virkeligheden  ikke 
lagde  hindringer  i  vejen. 
Forholdsvis  få  har  imidlertid 
haft  tilbøjelighed  til  at 
bruge  denne  evne. 

Georg  Brandes  (d.  1927) 

De  gamle  profeter  både  i  den  gamle  og  den  nye  verden  vidnede  om  Jesus. 
Derfor  bærer  to  beretninger  vidnesbyrd  om  Hans  komme,  ligesom  Mormons 
Bogs  profeter  erklærer: 


Vi  har  håb  om  hans  herlighed 


AF  H.   DONL   PETERSON 


Det  største  budskab  om  håb,  som  menneskeheden  no- 
gensinde har  modtaget,  er,  at  Jesus  Kristus  er  verdens 
frelser  og  forløser.  Enhver  profet,  som  er  blevet  kaldet 
til  at  lede  sit  folk,  har  kundgjort  dette  store  princip.  Det 
var  Jesus,  der  overvandt  døden,  så  alle  kunne  leve  igen 
iklædt  fuldkomne,  opstandne  legemer.  Det  var  Jesus, 
som  gav  os  en  plan,  der,  hvis  den  trofast  blev  fulgt,  ville 
gøre  os  i  stand  til  at  leve  med  Ham  i  den  evige  bolig,  der 
er  forberedt  til  de  trofaste.  Den  plan  er  Jesu  Kristi  Evan- 
gelium. 

Dette  vidunderlige  Evangelium  er  ikke  kun  et  forberedel- 
sens mål  for  vor  næste  etape;  dets  jordiske  anvende- 
lighed garanterer  fred  i  sindet  og  gør  os  alle  i  stand  til 
lige  nu  at  nyde  det  mest  meningsfyldte  og  produktive 
liv,  der  er  muligt.  Efter  at  have  fået  Evangeliets  plan 
forklaret,  vidnede  Fader  Adam  klogt,  at  „i  dette  liv  skal 
jeg  have  glæde,  og  atter  i  kødet  skal  jeg  se  Gud"  (Mo- 
ses 5:10). 

Vidnesbyrd  fra  Mormons   Bog 

De  profeter  fra  det  mellemste  Østen,  hvis  beretninger 
fremkommer  i  Det  gamle  Testamente,  var  helt  fortrolige 
med  lærdommene  om  Kristi  komme.  Mormons  Bogs  pro- 
feter blev  også  inspireret  til  at  se  fremad  til  Kristi  kom- 

me  og  udtalte  fra  tid  til  anden  denne  vidunderlige  profeti 
til  folket. 

Profeten  Jakob,  som  levede  næsten  seks  hundrede  år 
før  Kristi  fødsel,  tilegnede  sin  beretning  til  fremtidige 
læsere  for  at  vise  dem,  at  han  og  andre  profeter  var  for- 
trolige med  Kristi  mission: 

Thi  i  denne  hensigt  har  vi  skrevet  disse  ting,  for  at  I  kan 
vide,  at  vi  havde  kundskab  om  Kristus,  og  at  vi  havde 
håb  om  Hans  herlighed  mange  hundrede  år  før  Hans 
komme;  og  ikke  alene  havde  vi  håb  om  Hans  herlighed, 
men  også  alle  de  hellige  profeter,  som  var  før  os. 
(Jakob  4:4). 

Mormons  Bog  indeholder  religiøse  beretninger  fra  ad- 
skillige gamle  folkeslag,  som  alle  var  vidnesbyrd  om 
Kristus. 

Jarediterne  bærer  vidnesbyrd 

Ethers  bog  indeholder  beretningerne  om  det  tidligste  folk 
i  Mormons  Bog,  jarediterne,  som  kom  til  den  vestlige 
halvkugle  på  Babelstårnets  tid.  Jareds  broder,  den  pro- 
fetiske leder  af  den  oprindelige  jareditiske  koloni,  så 
Kristus  i  Hans  åndelige  skikkelse.  Kristus  belærte  ham 
om  sin  fremtidige  jordiske  gerning  og  om  sin  store  frel- 
sesplan for  beboerne  på  denne  jord.  (Se  Ether  3  og  4). 
Jareds    broder    blev   efterfulgt   af   store   jareditiske    pro- 


feter.  De  lærte  også  folket  om  Jesus,  og  advarede  dem, 
når  deres  handlemåde  var  mod  Herrens  plan. 

Profeterne  på  Messingpladerne 

Da  den  nephitiske  koloni  forlod  Jerusalem  (ca.  600  f.K.) 
og  kom  til  den  vestlige  halvkugle,  bragte  de  de  hellige 
beretninger  om  deres  folk  med  sig.  Disse  beretninger  var 
bevaret  på  messingplader.  Herefter  omtaler  de  nephitiske 
beretninger  disse  gamle,  hellige  skrifter  som  „messing- 
pladerne". Disse  plader  omtaler  tre  profeter,  som  vi  på 
nuværende  stade  ikke  kender  i  den  hellige  skrift  — 
Zenos,  Zenock  og  Neum.  Deres  profetier  angående  Jesu 
Kristi  komme  er  særlig  levende.  Zenock  talte  om  Kristi 
korsfæstelse  og  forkyndte  om  den  barmhjertighed,  Kri- 
stus havde  skænket  menneskene.  Folket  på  hans  tid, 
der  var  åndeligt  blindt,  stenede  ham  til  døde.  (Se  I.  Nephi 
19:10;    Alma    33:15-17). 

Zenos  profeterede  om  tre  dages  mørke;  tegnet  på  Kristi 
død  for  dem  på  øerne  i  havet.  Zenos  talte  også  om  de 
ulykker,  der  ventede  det  jødiske  folk,  „fordi  de  kors- 
fæster Israels  Gud  og  vender  deres  hjerte  fra  Ham  og 
forkaster  Israels  Guds  tegn  og  undergerninger  samt  magt 
og  herlighed."  (Se  I.  Nephi  19:10,  13)  Det  længste  kapi- 
tel i  Mormons  Bog  er  Jakob  5,  hvori  vi  finder  Zenos' 
profeti  angående  Israels  hus'  fremtid.  Idet  profeten  Jakob 
opsummerede  Zenos'  allegori,  spurgte  han: 

Se,  vil  I  forkaste  disse  ord?  Vil  I  forkaste  profeternes 
ord?  Og  vil  I  forkaste  alle  de  ord,  der  er  talt  om  Kri- 
stus, efter  at  så  mange  har  talt  om  Ham? . .  .  (Jakob 
6:8). 

Nephi,  Helamans  søn,  talte  om  de  talrige  profeter,  som 
tidligere  havde  vidnet  om  Kristus,  og  idet  han  henviste 
til  Zenos'  skæbne  fastslog  han: 

Og  nu  ønsker  jeg,  at  I  skal  vide,  at  siden  Abrahams  dage 
har  der  været  mange  profeter,  som  har  vidnet  om  disse 
ting;  ja  profeten  Zenos  vidnede  frimodigt  derom,  og  der- 
for blev  han  dræbt.  (Helaman  8:19). 
Neum,  den  tredie  profet  citeret  fra  messingpladerne,  for- 
talte, at  Kristus  ville  blive  begravet  i  en  klippehule.  (Se 
1.   Nephi   19:10). 

Nephiterne  havde  hørt  om  Kristus 

En  særlig  magtfuld  del  af  skriften  findes  i  kong  Ben- 
jamins beretning.  Øjensynlig  er  størstedelen  af  det  tre- 
die  kapital  i  Mosiah  en  engels  ord,  der  forklarer  menin- 
gen og  formålet  med  Kristi  komme.  Engelen  erklærede: 
Vågn  op  .  .  .  thi  se,  jeg  er  kommet  for  at  bringe  dig  det 
glædelige  budskab  om  stor  glæde  (Mosiah  3:3).  Så  for- 
klarede han  detaljeret' kong  Benjamin  om  Kristi  fremtidige 
liv  og  gerning.  Den  følgende  passage  er  meget  klar  og 
fuld  af  mening.  Den  taler  om,  at  „Herren  den  Almæg- 
tige" skal  komme  ned  fra  himmelen  og  „bo  i  et  jordisk 
hylster"  og  „gå  blandt  mennesker  og  gøre  kraftige  ger- 
ninger... helbrede  alle  slags  sygdomme...  Han  skal 
udkaste  djævle  ...  og  se  Han  skal  lide  ...  ja  mere  end 
mennesker  kan  udholde,  uden  at  det  forvolder  døden;  thi 
se,  blod  kommer  fra  hver  pore,  så  stor  skal  hans  æng- 
stelse være  for  sit  folks  synder  og  vederstyggeligheders 


skyld  ...  og  Han  skal  kaldes  Jesus  Kristus  Guds  søn,  him- 
lens og  jordens  Fader,  som  har  skabt  alle  ting  fra  be- 
gyndelsen, og  hans  moder  skal  kaldes  Maria.  (Se  Mo- 
siah 3:5-8). 

Engelen  fortsatte  med  at  forklare  formålet  med  Kristi 
komme,  Hans  forhånelse  og  kortfæstelse,  Hans  opstan- 
delse og  dom.  (Se  Mosiah  3:9-10). 

Denne  præcise  og  magtfulde  beskrivelse  viser  os  den 
klare  forståelse,  nephiterne  havde  af  Kristi  komme.  Og 
der  er  mange  andre  sådanne  vidnesbyrd  gennem  hele 
deres   historie,   som   følgende: 

Lehi:  „Ja,  600  år  fra  den  tid  da  .  .  .  (vi)  forlod  Jerusalem 
skulle  Gud  Herren  oprejse  en  profet  blandt  jøderne  — 
ja  en  Messias...  en  verdens  frelser."  (Se  I.  Nephi 
10:4-17). 

Nephi:  „Og  se  nu,  mine  elskede  brødre,  dette  er  vejen, 
og  der  er  ingen  anden  vej  og  intet  andet  navn  givet  un- 
der himlen,  hvorved  mennesket  kan  blive  frelst  i  Guds 
rige.  Og  se,  dette  er  Kristi  lære  og  Faderens  og  den 
Helligånds  eneste  og  sande  lære."  (Se  2.  Nephi  31:17-21). 

Jakob:  „Se,  min  sjæl  glæder  sig  ved  at  bevise  for  mit 
folk  sandheden  af  Kristi  komme;  thi  i  den  hensigt  er 
Moseloven  blevet  givet,  og  alle  ting,  som  Gud  har  givet 
menneskene  fra  verdens  begyndelse,  er  forbilleder  på 
ham."  (2.  Nephi  11:4;  se  også  Kapitel  9). 
Jarom:  „.  .  .  Forvent  Messias  og  tro  på  Hans  tilkom- 
melse,  som  om  Han  allerede  var  kommet.  .  ."  (Jarom  11). 

Abinadi:  „Har  de  ikke  sagt,  at  Gud  selv  skulle  komme 
ned  blandt  menneskenes  børn  og  påtage  sig  et  men- 
neskes skikkelse  og  gå  frem  på  jorden  med  stor  kraft? 
Ja,  har  de  ikke  også  sagt,  at  Han  skulle  tilvejebringe  de 
dødes  opstandelse,  og  at  Han  selv  skulle  blive  under- 
trykt og  plaget?"  (Mosiah  13:34,  35). 

Alma  den  ældre:  „.  .  .Thi  se,  himmeriges  rige  er  nær,  og 
Guds  Søn  kommer  til  jorden.  Han  skal  fødes  af  Maria 
i  Jerusalems  land,  ...  og  hun  er  jomfru,  et  dyrebart  og 
udvalgt  redskab,  som  skal  blive  overskygget  og  und- 
fanget ved  den  Helligånds  kraft  og  føde  en  søn,  ja  Guds 
Søn."  (Se  Alma  7:9-13). 

Amulek:    Jeg   siger  jer,   at  jeg  ved,   at   Kristus  skal 

komme  blandt  menneskenes  børn  for  at  påtage  sig  sit 
folks  overtrædelser,  og  at  Han  skal  sone  for  verdens 
synder,  thi  Gud  har  talt  det."  (Se  Alma  34:8-16). 

Lamaniten  Samuel:  „Thi  se,  Han  må  visselig  dø,  så  at  der 
kan  tilvejebringes  frelse,  ja  det  er  passende  og  nød- 
vendigt, at  Han  skal  dø  for  at  tilvejebringe  de  dødes  op- 
standelse, så  at  menneskene  derved  kan  bringes  for  Her- 
rens ansigt."  (Se  Helaman  14:15-18). 

Derfor  forenes  profeterne  fra  Mormons  Bog  med  dem 
fra  bibelen  i  erklæringen  om  den  store  sandhed  og  det 
eneste  håb,  at  Jesus  i  sandhed  er  Kristus,  verdens  frelser. 

SlIiiDAGSSKOLE 


AF  ELDON  H.  PUCKETT 


Den  rigtige  handling  på  det  rette  grundlag 


Nogle  indenfor  Kirken  har  udtalt  en  bekymring,  der  også 
deles  af  søndagsskolens  generalbestyrelses  Iærertræ- 
ningsudvalg:  Er  der  fare  for  at  vi,  ved  at  lægge  så  stor 
vægt  på  lektieformålene  og  ved  at  tilskynde  eleverne  til  at 
reagere  på  disse,  forsømmer  at  undervise  i  at  opnå  de 
rette  følelser  og  den  rette  indstilling? 
For  at  besvare  dette  spørgsmål  lad  os  da  betragte  grunden 
til,  at  vi  i  det  nye  læreruddannelseskursus  for  nye  lærere 
har  lagt  så  stor  vægt  på  elevernes  reaktion  til  de  emner, 
der  bliver  undervist  i.  Grunden  er  med  stor  enkelthed 
fremhævet  i  børnesangen  „Jeg  er  Guds  kære  barn".  Koret 
i  denne  sang  lyder:  „Led  mig,  før  mig,  gå  Du  med  mig, 
hjælp  mig  finde  vej.  Lær  mig  det,  som  jeg  skal  gøre,  så 
jeg  en  dag  kan  bo  hos  dig."  Læg  mærke  til  nøgleordet 
gøre.  Det  er  det,  vi  gør,  der  vil  føre  os  tilbage  til  vor  him- 
melske Faders  nærhed.  Det  er  derfor  vigtigt,  at  lektiefor- 
målene understreger,  at  der  skal  gøres  noget  —  så  de 
fremkalder  en  reaktion,  der  vil  føre  til  ophøjelse.  Man  kan 
spørge:  „Men  er  det  muligt,  at  nogen  vil  gøre  det  rigtige 
uden  først  at  have  udviklet  den  rette  indstilling  eller  de 
rette  følelser?"  Måske  ikke.  Men  det  er  for  en  stor  del  det 
samme  som  den  ældgamle  gåde:  „Hvem  kom  først,  hønen 
eller  ægget?"  Hvem  kan  sige  med  bestemthed,  hvad  der 
kommer  først  —  reaktion  eller  følelse  og  indstilling.  Ud- 
vikler det  lille  barn  f.  eks.  en  ønskværdig  opførsel  ved  at 


få  fortalt,  hvordan  dets  indstilling  skulle  være,  eller 
udvikler  det  en  ønskværdig  opførsel  ved  at  handle  og 
derefter  lære,  hvilke  handlinger,  der  resulterer  i  andres 
accept  og  i  selvtilfredshed?  Vi  tror  det  opnås  dels  ved  det 
ene  og  dels  ved  det  andet. 

Vi  tror  desuden,  at  reaktion  og  indstilling  er  uadskilleligt 
forbundet  i  forbindelse  med  ophøjelse.  Intet  af  det  man 
udfører,  kan  sikre  ophøjelse,  hvis  den  handlendes  ind- 
stilling er  forkert.  Hvilken  effekt  har  f.  eks.  dåben,  hvis 
den,  der  bliver  døbt,  ikke  har  omvendt  sig?  En  gudfrygtig 
holdning  alene  kan  heller  ikke  bringe  os  ophøjelse.  Man 
kan  f.  eks.  have  en  velvillig  indstilling  overfor  de  fattige, 
men  aldrig  få  noget  gjort  for  at  hjælpe  dem.  At  gøre  de 
rigtige  ting  på  det  rette  grundlag  er  væsentligt  for  at  op- 
nå ophøjelse. 

Det  er  nødvendigt  at  forstå,  at  man,  når  man  vælger  lek- 
tieformål til  søndagsskolelektier,  må  have  udviklingen  af 
gode  følelser  og  en  god  indstilling  for  øje.  Man  skal  imid- 
lertid ikke  stoppe  med  dette,  men  forsøge  at  bevæge 
eleverne  til  at  reagere,  således  at  de  hver  uge  vil  prøve 
at  efterleve  Evangeliet  bedre. 

Tillad  mig  at  omtale  nogle  personlige  oplevelser  for  at 
illustrere  dette: 

For  et  par  uger  siden  kom  vores  tiårige  datter  Evy  hjem 
fra  søndagsskole.  Hendes  mine  udstrålede  en  dyb  indre 


14 


tilfredshed.  Hun  fortalte  mig  ikke  med  det  samme  grunden 
til    sin   glæde,    men   senere   ved    middagsbordet  fortalte 
hun  med  synlig  glæde  helt  af  sig  selv: 
„Åh,  far,  vi  har  haft  den  dejligste  klasse  i  søndagsskolen 
idag." 
„Nå?" 

„Ja!  Vi  spiste  majsbrød  og  sirup." 
„Gjorde  I  det?" 

„Ja!  Vores  lærer  fortalte,  at  sommetider  havde  pionererne 
i  ugevis  intet  andet  at  spise  end  majsbrød  og  sirup." 
„Ja,  det  er  vist  sandt." 

„Ja  far,  og  mens  vi  spiste  majsbrød  og  sirup  og  talte  om 
pionererne,  følte  jeg  mig  som  en  pionerpige."  Hun  skut- 
tede sig  af  bare  velvære,  mens  hun  genkaldte  sig  de  følel- 
ser, der  var  blevet  vakt  i  hende  af  en  dygtig  lærer. 
Mens  Evy  talte,  stak  hun  til  maden  på  tallerkenen  uden  at 
spise.  Da  hun  blev  bedt  om  at  spise,  svarede  hun,  at  hun 
ikke  brød  sig  særlig  meget  om  den  slags  mad. 
„Føler  du  dig  stadig  som  en  pionerpige?"  spurgte  jeg. 
„Uh-huh." 

„Tror  du  ikke,  at  en  pionerpige  på  din  alder  ville  have 
spist  sin  mad,  selv  om  hun  ikke  kunne  lide  den?" 
Efter  at  have  tænkt  sig  om  et  par  minutter  begyndte  hun 
at  spise. 
Jeg  tror,  at  Evy's  søndagsskolelektie  fik  en  ny  mening,  da 


hun  blev  opfordret  til  at  gøre  noget  for  at  vise,  at  hendes 
påskønnelse  af  pionererne  var  ægte.  Og  pointen  er  natur- 
ligvis, at  i  dette  tilfælde  måtte  hun  have  lidt  hjælp  for  at  se, 
at  hendes  varme  følelser  for  pionererne  havde  indvirk- 
ning på  hendes  egne  handlinger.  Og  yderligere,  for  at 
vende  tilbage  til  gåden  om  hønen  og  ægget,  ville  min  hen- 
tydning til  pionerernes  lidelser  have  haft  liden  om  over- 
hovedet nogen  inflydelse,  hvis  ikke  hendes  indstilling  tid- 
ligere var  blevet  påvirket  gennem  en  vel  præsenteret  lek- 
tie. 

Et  andet  eksempel:  For  nylig  virkede  jeg  som  midlertidig 
søndagsskolelærer  for  de  18-årige.  Et  af  lektieformålene  i 
en  fastesøndagslektie  var,  at  mindst  én  af  klassens  med- 
lemmer skulle  bære  sit  vidnesbyrd  til  faste-  og  vidnes- 
byrdmødet. Under  lektien  fortalte  jeg  eleverne  dette.  Jeg 
var  taknemmelig,  da  en  af  drengene  fra  klassen  bar  sit 
vidnesbyrd,  idet  han  som  grund  angav,  at  han  ikke  ønske- 
de, at  det  skulle  være  mislykkedes  for  mig  at  opnå  lek- 
tiens formål.  Man  kan  spørge:  „Bar  han  sit  vidnesbyrd  på 
det  rigtige  grundlag?"  Hvem  ved?  Men  faktum  er,  at  han 
bar  sit  vidnesbyrd.  Han  gjorde  noget  som  et  resultat  af 
en  opfordring  til  at  handle.  Og  jeg  er  ikke  i  tvivl  om,  at 
andre  ville  have  modtaget  udfordringen,  hvis  målet  havde 
været  sat  højere. 
Og  hvadenten  handlingen  blev  udført  på  det  rette  grundlag 

eller  ej,  så  var  det  en  handling,  der,  hvis  den  bliver  ud- 
ført ofte,  en  dag  vil  blive  fremført  på  det  rette  grundlag  — 
på  grund  af  et  ægte  vidnesbyrd  og  et  ønske  om  at  dele  det 
med  andre. 

At  undervise  er  som  at  være  billedhugger.  Man  begyn- 
der med  et  fast  slag  med  hammeren,  som  ikke  har  nogen 
øjensynlig  effekt  på  stenen.  Man  fortsætter  med  et  andet 
slag  på  det  samme  sted  uden  resultat.  Et  til.  Og  et  til. 
Stadig  ingen  forandring  i  stenen.  Så  endnu  et  slag  lige- 
som de  andre,  og  væk  flyver  en  stensplint  —  der  er  sket 
en  permanent  forandring. 

Sådan  er  det  også  med  mennesker.  De  må  have  mange 
lejligheder  til  at  øve  sig  i  korrekte  handlinger.  På  et  eller 


andet  tidspunkt  udføres  den  ene  handling,  der  vil  bringe 
permanent  forandring  i  en  persons  liv. 

På  dette  grundlag  må  evangeliske  lektier  opfordre  ele- 
verne til  handling,  samtidig  med  at  de  forsøger  at  fremme 
sådanne  følelser  og  indstillinger,  der  vil  sikre,  at  handlin- 
gen en  dag  vil  blive  udført  på  det  rette  grundlag;  det  vil 
sige  uden  hykleri,  men  med  det  eneste  formål  at  være  til 
Guds  ære. 

Hvis  lærerne  holder  dette  i  tankerne,  når  de  forbereder 
sig  og  underviser  i  Evangeliet,  er  der  store  chancer  for, 
at  de  lektieformål,  de  vælger,  søger  at  fremme  den  rette 
indstillinq  oq  de  rette  følelser. 

O 


Fællesrecitation 


Kursus  11: 

„Så  vær  da  I  fuldkomne,  som  jeres  himmelske  Fader  er  fuldkommen." 


(Mattæus-Evangeliet  5:48) 


Kursus  17: 

„Herrens  ord  kom  til  mig  således:  Du  menneskesøn,  tag  dig  et  stykke  træ  og  skriv  derpå:  Juda  of  hans  medbrødre  blandt 
israelitterne!  Tag  så  et  andet  stykke  træ  og  skriv  derpå:  Josef  —  Efraims  træ  —  og  hans  medbrødre,  alt  Israels  hus!  Føj 
dem  så  sammen  til  ét  stykke,  så  de  bliver  ét  i  din  hånd."  (Ezekiels  Bog  37:15-17) 


Nadververset  for  Januar  1970 

Senior  Søndagsskolen: 

„Thi  således  elskede  Gud  verden,  at 
Han  gav  sin  Søn,  den  enbårne,  for  at 
enhver,  som  tror  på  Ham,  ikke  skal 
fortabes,  men  have  evigt  liv." 

(Johs.  3:16) 

Junior  Søndagsskolen: 

„Lad  os  elske  hverandre,  thi  kærlig- 
heden er  af  Gud."  (I.  John.  4:7) 


Darwin  K.  Wolf  ord 

SfDER, 


GulO 

klokken 


AF  H.  TOREA  MORRIS 

Der  var  engang  en  lille  by,  som  lå  højt  oppe  i  bjergene. 
Det  var  en  meget  rig  by,  fordi  de  fleste  af  mændene  var 
meget  dygtige  mineejere.  Når  de  trængte  til  penge,  gik 
de  ud  i  minerne,  og  når  de  kom  hjem  om  aftenen,  havde 
de  lommerne  fulde  af  guld.  De  mænd,  som  ikke  ønskede 
at  arbejde  i  minerne,  underviste  i  skolen,  lavede  seletøj 
og  hestesko,  eller  de  dyrkede  grønsager.  Mineejerne  be- 
talte dem  godt  for  deres  arbejde. 


Disse  mennesker  var  meget  stolte  af  deres  landsby,  især 
af  deres  kirke. 

En  dag  kom  byens  kirkefædre  til  smeden.  „Vi  trænger  til 
en  klokke  i  kirketårnet,"  sagde  de  til  ham.   „Vi  vil  gerne 
have  dig  til  at  lave  en  klokke  af  det  pure  guld." 
Smeden   kløede   sig   i   nakken.    „Den  vil   I   alligevel   ikke 
kunne  li'." 

„Jo,  det  kan  du  tro,  vi  vil!",  udbrød  de.  „Kun  en  klokke 
lavet  af  det  pure  guld  vil  være  godt  nok  til  vores 
kirke." 

Smeden  nikkede:  „Jeg  tror  stadigvæk  ikke,  I  vil  kunne 
lide  den;  men  hvis  I  er  sikre  på,  at  det  er  det,  I  ønsker, 
så  vil  jeg  lave  den.  Bare  bring  mig  guldet." 
Mineejeme  havde  mange  ture  ud  til  deres  miner  fra 
landsbyen.  Til  sidst,  da  smeden  omsider  havde  guld 
nok,  begyndte  han  at  lave  klokken. 
Folkene  fra  byen  ønskede  at  se  ham,  når  han  arbejdede, 
men  han  ville  ikke  lade  nogen  komme  ind  i  smedien. 
Han  arbejdede  i  mange  dage. 

Folk  kom  til  hans  dør  og  spurgte  ivrigt:  „Er  den  snart 
færdig?" 

Men   hver  gang  sendte  smeden  dem  væk:    „Jeg  vil  for- 
tælle jer,  når  den  er  næsten  færdig." 
Der  gik  mange  uger.   Folkene  blev  mere  og   mere  utål- 
modige, men  så  endelig  en  dag  bekendtgjorde  smeden, 
at  klokken  ville  være  færdig  næste  lørdag. 
Lørdag  oprandt  med  det  dejligste  vejr.   Landsbyens  folk 
havde   mere  travlt,   end   de   nogensinde   før  havde   haft. 
Mændene  satte  borde  og  stole  op  ude  på  græsset,  så 
de  alle  kunne  sidde  udenfor  og  spise  deres  mad.  Kvin- 
derne pakkede  madkurvene.  Børnene  arbejdede  i  blom- 
sterbedene, så  også  haverne  kunne  se  pæne  ud. 
Smeden  åbnede  nu  døren  og  fortalte  landsbyens  kirke- 
fædre, at  de  nu  kunne  hænge  klokken  op. 
Alle    byens    indbyggere    havde    forsamlet    sig.    De    jub- 
lede af  glæde,  da  den  smukke  klokke  blev  transporteret 
ned  ad  gaden  og  ind  i  kirken.  Der  fæstnede   mændene 
den   til   et  stærkt  reb   og   hejste  den   op   i  tårnet,   hvor 
rebet  var  gjort  fast. 

Tiden  til  at  ringe  med  den  gyldne  klokke  for  første  gang 
var  forestående.  Skolelæreren  havde  fået  den  ære  at 
trække   i    rebet. 


Alle  sad  de  omkring  i  græsset.  Ansigterne  lyste  af  spæn- 
ding. Endelig!  Deres  skønne  klokke  skulle  nu  lade  sine 
skønne  toner  høre. 

Skolelæreren  stillede  sig  godt  til  rette,  tog  et  fast  greb 
om  rebet  og  trak  til  for  første  gang. 
Alt,  hvad  byens  kirkefædre  og  alle  de  andre  ventende 
mennesker  hørte,  var  et  svagt  „pling". 
Skolelæreren  troede,  at  han  ikke  havde  trukket  nok  til. 
Han  stillede  sig  endnu  engang  godt  til  rette,  gned  sine 
hænder,   og   trak  en   gang  til. 

Det  eneste  svar,  som  kom  fra  den  gyldne  klokke,  var 
endnu  et  svagt  „pling". 

Kirkefædrene  skyndte  sig  hen  til  smeden.  „Hvad  har 
du  gjort?"  skreg  de.  „Vores  gyldne  klokke  vil  ikke 
ringe!" 

Smeden  kløede  sig  i  nakken.  „Jeg  advarede  jer!  Jeg 
sagde,  at  I  ikke  ville  kunne  lide  den." 
„Men  hvad  er  der  i  vejen?"  spurgte  de. 
„Der  er  ikke  noget  i  vejen  med  klokken."  forklarede 
smeden,  „der  er  bare  det,  at  guld  ikke  kan  klinge.  Hvis 
I  vil  have  en  klokke,  der  virkelig  kan  ringe,  så  skal  den 
laves  af  jern." 

Kirkefædrene  så  på  hinanden  med  forfærdelse.  „Men 
det  vil  tage  uger  at  lave  en  ny  klokke!" 
Smeden  kiggede  skælmsk  ud  gennem  øjenkrogen.  „Jeg 
vidste,  I  ikke  kunne  lide  den  klokke",  sagde  han,  „så 
jeg  lavede  en  til.  Hvis  I  ønsker  at  få  en  klokke,  som 
kan  ringe,  så  kan  I  finde  en  grim  jernklokke  i  rummet 
bag    min    smedie." 

Hurtigt  blev  den  gyldne  klokke  taget  ned  fra  tårnet,  og 
den  grimme  jernklokke  blev  hejst  op  i  stedet  for  den. 
Endnu  engang  lyttede  man  spændt.  Kirkefædrene  skæl- 
vede. Skolelæreren  rejste  sig,  greb  rebet,  og  trak  til  af 
alle  kræfter. 

Ved  den  første  lyd  kiggede  folk  på  hinanden  med  ære- 
frygt. Kirkefædrene  græd  af  glæde.  Skolelæreren  trak 
i  snoren  med  stor  glæde,  for  de  smukke,  klare  toner  fra 
jernklokken  kunne  høres  helt  ud  til  minerne  ude  i  bjer- 
gene. 

Efter  at  de  alle  havde  spist,  glædet  sig  og  hørt  klokken 
igen  og  igen,  kaldte  skolelæreren  byens  kirkefædre  til 
møde.  Efter  mødet  fik  de  travlt  med  tømmer  og  søm,  og 
snart  var  der  rejst  en  platform  foran   kirken.   Forsigtigt 


placerede  de  nu  guldklokken  på  platformen,  hvorfra  den 
kunne  ses  af  alle  i  landsbyen. 

„Dette,"  sagde  den  kloge  skolelærer,  „er  for  at  minde 
os  om,  at  tingene  altid  skal  bruges  til  det,  de  er  be- 
stemt til." 


Karakterkompas 


Hvis  du  har  levet  i  10  eller  11  år,  eller  bare  otte 
eller  ni,  ved  du,  at  vi  lever  i  en  farlig  verden.  Jeg 
taler  ikke  om  en  tæt  skov,  hvor  vi  kan  fare  vild,  eller 
en  umådelig,  ubetrådt  ørken,  hvor  der  ikke  er  nogen 
stier  at  følge.  Jeg  mener  hverdagslivets  farer.  Uden 
nogen  som  helst  advarsel  kan  vi  fare  vild  i  uhøflig- 
hedens sumpe,  synke  ned  i  ligegyldighedens  moser, 
eller  komme  bort  fra  uselviskhedens  og  venlig- 
hedens sti. 

Jeg  har  fundet  en  vejleder.  Måske  kan  den 
hjælpe  dig.  Min  vejleder  er  ligesom  et  kompas;  den 
magnetiske  nål  peger  altid  mod  nord.  På  mit  kom- 
pas er  Nordstjernen  venlighed  —  nøglen  til  at  lede, 
vejlederen  i  enhver  sump  eller  mose. 

Når  jeg  farer  vild  i  ligegyldighedens  sumpe, 
og  jeg  smider  min  bold  og  mit  træningstøj  i  en 
krog,  efterlader  mine  sko,  hvor  jeg  har  taget  dem 
af  og  endog  smider  mit  tøj  på  gulvet  —  så  er  min 
kompasnål  dér  og  peger  mod  nord:  vær  venlig.  Det 
er  meget  uvenligt  af  mig  at  efterlade  mine  ejendele, 
så  min  mor  eller  far  eller  min  søster  må  lægge  dem 
væk!  Og  det  er  ikke  pænt  af  mig  at  lave  roderi  i 
vort  hjem!  „Gør  de  gode  ting,"  siger  mit  kompas. 
„Læg  tingene  på  plads!" 

Et  af  de  største  problemer  i  mit  liv  er  det  at 
kontrollere  de  ord,  jeg  siger.  Under  en  fodbold- 
kamp, når  jeg  begynder  at  synes,  at  målmanden 
er  dårlig,  dommeren  hele  tiden  dømmer  forkert, 
eller  tæneren  blander  sig  i  for  meget,  må  jeg 
konstant  holde  mine  tanker  på  kompasset.  Ven- 
lighed —  husker  du  det?  Målmanden  gør  sandsyn- 
ligvis  sit   bedste.   Jeg   vil  sige   noget  pænt.   Dom- 


AF  MABEL  JONES  GABBOTT 


meren   savner  er  ven.  Jeg  vil  opmuntre  ham.  Jeg 
vil  være  venlig. 

Det  er  ikke  nødvendigt,  at  jeg  nogensinde  siger 
ting,  der  sårer  andre.  Men  det  er  svært  for  mig  at 
huske  det.  F.eks.  var  Bob  lige  færdig  med  at  bygge 
en  modelflyver.  Han  var  stolt  af  den,  da  han  viste 
mig  den.  Før  jeg  kunne  kontrollere  mit  kompas, 
sagde  jeg:  „Den  er  flot,  men  du  skulle  se  den,  Frank 
har  lavet."  For  sent!  Jeg  dumpede  i.  Jeg  havde  ikke 
behøvet  at  såre  Bob,  men  næste  gang  vil  jeg  holde 
bedre  øje  med  mit  kompas.  Jeg  vil  sige  noget 
venligt. 

Uhøflighed  er  en  anden  fejl,  som  jeg  sommetider 
griber  mig  selv  i.  Venlighed  vil  hjælpe  mig  over 
forhindringerne,  hvis  jeg  kan  huske  —  f.  eks. 
huske  at  lade  andre  tale  færdig,  før  jeg  begynder 
at  sige  noget;  at  skrue  ned  for  radioen,  når  jeg 
er  den  eneste,  der  lytter.  Hvis  jeg  lader  mit  kompas 
lede  mine  handlinger,  vil  jeg  tænke  på  andre  først. 
Og  når  min  mor  siger,  at  jeg  trænger  til  at  blive 
klippet,  vil  jeg  gøre  det,  i  stedet  for  at  ignorere 
mit  kompas  og  begynde  at  diskutere  med  hende. 

Mor  siger,  at  hvis  jeg  kunne  stille  mit  kompas 
på  automatisk  kontrol  i  alle  familiens  situationer, 
ville  mine  daglige  manererikke  være  så  slemme.  Høj- 
røstet tale  og  latter!  Tyggegummi!  Larm  på  gaden! 
Manglende  opmærksomhed  og  uærbødighed  i  Kir- 
ken! —  Venlighed  kunne  bøde  på  alt  dette  og 
forbedre  mine  manerer,  hvor  jeg  end  færdes.  Det 
er  bestemt  nødvendigt,  at  jeg  holder  mit  kompas  i 
arbejde.  Kunne  du  ikke  også  tænke  dig  at  prøve 
det? 

ÆLDSTE  LEGRAND  RICHARDS 
fra  de  Tolv  Apostles  Råd 


TIENDELOVEN 


Kære  søstre  i  Hjælpeforeningen. 
Jeg  er  blevet  bedt  om  at  tale  til  jer 
om  Herrens  tiendelov,  og  idet  jeg  gør 
det,  ønsker  jeg  at  bære  mit  vidnes- 
byrd angående  dette  princips  rigtig- 
hed. Ved  at  have  tjent  som  grenspræ- 
sident,  tre  gange  som  biskop,  en  gang 
som  stavspræsident,  og  fyrre  år  som 
Kirkens  Præsiderende  Biskop,  har  jeg 
haft  meget  at  gøre  med  tiendeopgørel- 
ser. Jeg  er  overbevist  om,  at  Herren 
ikke  har  glemt  sit  løfte,  at  dersom  fol- 
ket vendersig  mod  Ham,  da  vil  Han  og- 
så vende  sig  mod  det. 

HERRENS  LOV  ANGÅENDE 
FINANSER 

Det  ser  ud  som  om  Herren  havde  to 
vigtige  formål  i  tankerne,  da  Han  gav 
tiendeloven  til  sin  Kirke  i  disse  de 
sidste  dage. 

For  det  første:  Det  er  den  mest  ret- 
færdige måde  at  finansiere  Hans  Kirke 
på.  Byrden  er  fordelt,  alt  efter  den 
enkeltes  evne  til  at  betale,  idet  enkens 
skærv  bliver  regnet  for  lige  så  meget 
som  den  rige  mands  guld. 
For  det  andet:  For  at  prøve  sit  folks 
tro,  lydighed  mod  tiendeloven,  som  bli- 
ver efterfulgt  af  lovede  velsignelser. 
Følgelig  er  dette  en  lov  for  Herren, 
nemlig  at  velsigne  sit  folk. 
Herren  gav  denne  åbenbaring  til  Profe- 
ten Joseph  Smith,  i  Far  West,  Mis- 
souri, den  8.  juli  1838,  som  svar  på 
hans  bøn: 


„O,  Herre,  vis  dine  tjenere,  hvor  meget 
du  forlanger  af  dit  folks  ejendele  i 
tiende. 

Sandelig,  så  siger  Herren:  Jeg  fordrer, 
at  al  deres  overflødige  ejendom  skal 
overdrages  i  hænderne  på  min  Kirkes 
biskop  i  Zion  for  dermed  at  bygge  mit 
hus  og  lægge  Zions  grundvold,  til  Præ- 
stedømmet og  til  at  betale  Kirkens  præ- 
sidentskabs gæld. 

Og  dette  er  begyndelsen  til  mit  folks 
tiende. 

Og  derefter  skal  de,  som  således  har 
betalt  tiende,  betale  en  tiendedel  af 
deres  årlige  indkomst,  og  denne  lov 
skal  gælde  for  dem  evindelig,  for  mit 
hellige  Præstedømme,  siger  Herren. 
Sandelig  siger  jeg  jer:  Det  skal  ske, 
at  alle,  som  samles  i  Zions  land,  skal 
betale  al  deres  overflødige  ejendom  i 
tiende  og  holde  denne  lov,  ellers  skal 
de  ikke  anses  for  værdige  til  at  bo 
iblandt  jer. 

Og  jeg  siger  jer:  Om  ikke  mit  folk  hol- 
der denne  lov  hellig  og  gennem  den 
helliggør  Zions  land  for  mig,  så  mine 
anordninger  og  lovbud  holdes  deri,  og 
det  bevares  meget  helligt,  se,  sandelig 
siger  jeg  jer,  da  skal  der  ikke  være 
noget  Zions  land  for  jer. 

Og  dette  er  mønstret  for  alle  Zions 
stave.  Så  ske  det.  Amen."  (L&P  kap. 
119.) 


FORMÅLET  OG  BRUGEN  AF  TIENDE 

Da  de  Hellige  prøvede  at  oprette  Zion 
i  Missouri,  fulgte  de  dette  krav,  som 
var  blevet  stillet  af  Herren,  og  overlod 
alle  deres  overflødige  værdier  og 
ejendele  i  biskoppens  hænder.  Siden 
den  tid  har  de  efterlevet  den  „stående 
lov",  som  blev  givet  „til  dem  for  evigt." 
Og  derefter  skal  de,  som  således  har 
betalt  tiende,  betale  en  tiendedel  af 
deres  årlige  indkomst,  og  denne  lov 
skal  gælde  for  dem  evindelig,  for  mit 
hellige  Præstedømme,  siger  Herren. 
(L&P  119:4) 

I  denne  åbenbaring  forklarer  Herren 
formålet,  hvortil  tienden  skal  bruges: 
„for  dermed  at  bygge  mit  hus  og  læg- 
ge Zions  grundvold,  til  Præstedømmet 
og  til  at  betale  Kirkens  præsidentskabs 
gæld."  (L&P  119:2) 

Herren  forklarede  videre,  hvem  der 
skal  være  ansvarlig  for  dispositionen 
af  Hans  tiende: 

„Sandelig,  så  siger  Herren,  tiden  er 
kommet,  da  den  skal  forvaltes  af  et  råd, 
der  består  af  min  Kirkes  Første  Præ- 
sidentskab og  af  biskoppen  og  hans 
råd  og  af  mit  højråd  og  gennem  min 
egen  røst  til  dem,  siger  Herren.  Så  ske 
det.  Amen."  (L&P  120.) 

I  en  åbenbaring,  givet  til  Profeten  Jo- 
seph Smith  i  Kirtland,  Ohio,  den  11. 
september  1831,  gjorde  Herren  det 
klart,  hvor  vigtigt  det  er  at  adlyde  tien- 
deloven: 

„Se,  nu  hedder  det  „i  dag"  (indtil  Men- 
neskesønnen kommer),  og  sandelig 
er  dette  en  offerdag  og  en  dag,  på 
hvilken  mit  folk  skal  betale  tiende;  thi 
den,  som  har  betalt  tiende,  skal  ikke 
opbrændes,  når  Han  kommer."  (L&P 
64:23.) 

Hvilken  dårlig  samvittighed  ville  man 
ikke  have  ved  „Menneskesønnens 
komme",  hvis  man  indså,  at  man  ikke 
havde  gjort  nogen  indsats  for  at  opret- 
te Guds  rige  her  på  jorden,  især  når 
man  kommer  til  det  resultat,  at  alt  det, 
man  har  nået,  er  opnået  på  grund  af 
Herren.  Han  skabte  jorden  og  alt,  hvad 
der  findes  i  den,  og  han  gav  os  liv 
og  vor  tilværelse  her  på  jorden  med 
løftet  om,  at  vi  „skal  arve  jorden"  (Matt 
5:5.)  evigt,  hvis  vi  er  trofaste.  Skulle 
vi  da  ikke,  for  en  sådan  arv,  være  vil- 
lige til  at  betale  noget?  Det  er  ikke 
ualmindeligt  for  et  menneske  her  i  livet 
at  betale  i  måske  10  eller  20  år  for  et 
stykke  jord  eller  en  ejendom,  som 
vedkommende  har  erhvervet  sig  til 
brug  her  på  jorden.  Skulle  man  være 
mindre  interesseret  i  at  erhverve  sig 
en  evig  arv? 


BETALING  AF  TIENDE  UDVIKLER 
TRO 

Herren  har  altid  forstået,  at  når  Han 
beder  et  menneske  om  at  aflevere  en 
del  af  det,  vedkommende  har  erhver- 
vet sig  af  denne  verdens  gods,  som 
bevis  på  en  religiøs  tro,  kræver  dette 
et  stort  mål  af  tro  på  lydighedens  bud 
fra  dette  menneskes  side.  Derfor,  for 
at  udvikle  og  prøve  Hans  børns  tro, 
blev  loven  om  at  ofre  givet  til  dem, 
selvom  Herren  ikke  trænger  til  deres 
gave  til  finansiering  af  Kirken. 

Tag  for  eksempel  Kain  og  Abel.  De  fik 
offerloven: 

„  .  . .  Kain  bragte  Herren  en  offergave 
af  jordens  frugt,  medens  Abel  bragte 
en  gave  af  sin  hjords  førstefødte  og 
deres  fedme.  Og  Herren  så  til  Abel  og 
hans  offergave,  men  til  Kain  og  hans 
offergave  så  han  ikke.  Kain  blev  da 
såre  vred  og  gik  med  sænket  hoved. 

Da  sagde  Herren  til  Kain:  .Hvorfor  er 
du  vred,  og  hvorfor  går  du  med  sæn- 
ket hoved? 

Du  ved,  at  når  du  handler  vel,  kan  du 
løfte  hovedet  frit;  men  handler  du  ikke 


vel,  så  lurer  synden  ved  døren...'" 
(1.  Mosebog  4:3-7.) 
Herren  behøvede  ikke  frugten  fra 
Kains  land,  eller  den  førstefødte  fra 
Abels  hjord,  for  de  blev  brændt  som 
et  offer  til  Ham,  men  Kain  og  Abel 
trængte  til  at  bringe  et  offer,  for  at 
bevise  deres  kærlighed  til  Gud  og 
deres  tro  på  Ham. 

En  omhyggelig  læsning  af  denne  tekst 
vil  vise,  at  Abels  hjerte  var  retfærdigt, 
så  han  bragte  „sin  hjords  førstefødte 
og  deres  fedme,"  medens  Kains  offer 
blev  lavet  efter  Satans  tilskyndelse. 
(Se  Den  kostelige  Perle,  Moses  5:18.) 
„  ...  Og  Herren  respekterede  Abel  og 
hans  offer,  men  for  Kain  og  hans  offer 
havde  Han  ikke  respekt.  Og  Kain  blev 
meget  vred,  og  hans  ansigt  formør- 
kedes." Hans  hjerte  formørkedes,  og 
han  slog  sin  broder  Abel  ihjel. 

Lad  os  nu  betragte  Jesu  oplevelse  med 
den  rige,  unge  mand: 
„Og  se,  der  kom  en  hen  til  ham  og 
sagde:  .Mester!  hvad  godt  skal  jeg 
gøre  for  at  få  evigt  liv?' 
Da  svarede  han  ham:  .Hvorfor  spør- 
ger du  mig  om  det  gode?  Kun  én  er 
den  gode.  Men  vil  du  gå  ind  til  livet, 
så  hold  budene!' 

Han  spørger:  .Hvilke  bud?' "  (Matt. 
19:16-18.) 

Jesus  opregnede  det  meste  af  de  ti 
bud,  til  hvilket  den  unge  mand  sva- 
rede: 

,Det   har  jeg   holdt  alt  sammen; 

hvad  mangler  jeg  endnu?' 
Da  sagde  Jesus  til  ham:  ,Vil  du  være 
fuldkommen,  så  gå  hen  og  sælg,  hvad 
du  ejer,  og  giv  det  til  de  fattige,  så 
vil  du  have  en  skat  i  Himlene;  og  kom 
så  og  følg  mig!' 

Men  da  den  unge  mand  hørte  det  ord, 
gik  han  bedrøvet  bort;  thi  han  havde 
meget  gods."  (Matt.  19:20-21.) 
Der  bør  lægges  mærke  til,  at  den  unge, 
rige  mand  spurgte:  „Hvad  skal  jeg 
gøre  for  at  få  evigt  liv?"  Da  var  det, 
at  Jesus  sagde  til  ham,  at  han  skulle 
holde  budene.  Da  den  unge  mand  så 
sagde,  at  det  havde  han  altid  gjort,  for- 
tæller Markus  os,  at  „Jesus  fattede 
kærlighed  til  ham."  (Markus  10:21.) 
Hvor  vidunderligt!  Jesus  elsker  alle 
mennesker,  som  holder  budene,  men 
Jesus  gik  et  skridt  videre  og  prøvede 
at  lære  den  unge  mand  fuldkommen- 
hedens lov,  og  som  svar  på  den  unge 
mands  næste  spørgsmål:  „Hvad  mang- 


ler jeg  endnu?",  sagde  Jesus  til  ham: 
„Vil  du  være  fuldkommen,  så  gå  hen 
og  sælg,  hvad  du  ejer,  og  giv  det  til  de 
fattige,  så  vil  du  have  en  skat  i  Him- 
lene; og  kom  så  og  følg  mig." 

„Men  da  den  unge  mand  hørte  det  ord, 
gik  han  bedrøvet  bort,  thi  han  havde 
meget  gods."  (Matt.  19:21-22.) 
I  denne  fortælling  fortæller  Frelseren 
den  unge,  rige  mand,  at  han  skulle 
være  parat  til  at  ofre  alt,  hvad  han 
havde,  også  sin  tid,  og  følge  Kristus 
for  at  opnå  fuldkommenhed.  Jesu  Kri- 
sti Evangelium,  som  det  er  gengivet 
til  jorden  i  disse  de  sidste  dage,  ville 
ikke  være  fuldkomment,  hvis  det  ikke 
skaffede  vor  Faders  børn  samtlige 
fornødenheder  til  opnåelse  af  fuld- 
kommenhed, for  dette  var,  hvad  Jesus 
lærte: 

„Så  vær  da  I  fuldkomne,  som  jeres 
Himmelske  Fader  er  fuldkommen." 
(Matt.  5:48.) 

Vor  betragtning  af  fortællingen  med 
den  unge,  rige  mand,  vil  gøre  det  let- 
tere for  os  at  forstå  Frelserens  lære: 
„Ingen  kan  tjene  to  herrer;  han  vil  en- 
ten hade  den  ene  og  elske  den  anden 
eller  holde  sig  til  den  ene  og  ringeagte 
den  anden.  I  kan  ikke  tjene  både  Gud 
og  Mammon."  (Matt.  6:24.) 

Abel  valgte  at  tjene  Herren,  „og  Her- 
ren respekterede  Abel  og  hans  offer." 
Kain  havde  øjensynlig  større  kærlig- 
hed til  Mammon,  og  hans  offer  blev 
ikke  accepteret.  Den  unge,  rige  mand 
kunne  ikke  dele  sine  jordiske  ejen- 
dele, „og  han  gik  bedrøvet  bort,  for 
han  havde  meget  gods."  Den  kends- 
gerning, at  han  valgte  at  tjene  Mam- 
mon fremfor  Gud,  beviste,  at  han  ikke 
kunne  leve  fuldkommenhedens  lov, 
som  Jesus  belærte  ham  om. 
Jesu  Kristi  Kirke  giver  hvert  menneske 
mulighed  for  at  træffe  sin  egen  be- 
slutning. Jesus  sagde  dette  meget  en- 
kelt: 

„Derfor  må  I  ikke  være  bekymrede  og 
sige:  ,Hvad  skal  vi  spise?'  eller:  ,Hvad 
skal  vi  drikke?'  eller:  ,Hvad  skal  vi 
klæde  os  i?' 

Thi  efter  alt  dette  søger  hedningerne, 
og  jeres  Himmelske  Fader  ved,  at  I 
trænger  til  alt  dette. 
Men  søg  først  Gud  og  hans  retfær- 
dighed, så  skal  alt  andet  gives  jer  i  til- 
gift." (Matt.  6:31-33.) 

TIENDELOVEN  I  DET  GAMLE 
ISRAEL 

Tiendeloven  blev  helligholdt  af  profe- 
terne i  Israel.  Abraham  betalte  tiende 
til  Melkisedek: 

„Thi  denne  Melkisedek,  konge  i  Salem, 
Guds,  den  Højestes,  præst,  som  gik 
Abraham  i  møde,  da  han  vendte  hjem 
efter  sejren  over  kongerne,  og  vel- 
signede ham,  og  hvem  Abraham  og- 
så gav  tiende  af  alt  —  han  som  for 
det  første,  når  hans  navn  udlægges, 
er  .retfærdigheds  konge,'  dernæst  og- 
så Salems  konge,  det  vil  sige  , Freds- 
konge.' 

Se  dog  hvor  stor  han  er,  at  Abraham, 
vor  stamfader,  gav  ham  tiende  af  det 
bedste  bytte."  (Heb.  7:1,  2,  4.) 
Herren  gav  denne  befaling  til  Israels 
børn  på  Sinai  bjerget: 
„Al  tiende  af  landet,  både  af  landets 
sæd  og  træernes  frugt,  tilhører  Her- 
ren, det  er  helliget  i  Herren."  (3.  Mo- 
sebog 27:30.) 

„Du  skal  give  tiende  af  al  din  afgrøde, 
der  vokser  på  marken  år  for  år;  og 
for  Herrens,  din  Guds  åsyn,  på  det 
sted,  han  udvælger  til  bolig  for  sit 
navn,  skal  du  nyde  tienden  af  dit  korn, 
din  most  og  din  olie  og  de  første  af 
dit  hornkvæg  og  småkvæg,  for  at  du 
kan  lære  at  frygte  Herren  din  Gud  alle 
dage."  (5.  Mosebog  14:22-23.) 
Formålet  var  dengang  som  nu:  „At  du 
må  lære  at  frygte  Herren  din  Gud  al- 
tid." 

„Så  snart  der  kom  bud  ud,  bragte 
israeliterne  i  rigelig  mængde  første- 
grøde af  korn,  most,  olie  og  honning 
og  al  markens  afgrøde,  og  de  gav 
tiende  af  alt  i  rigeligt  mål;"  (2.  Krøn. 
31:5.) 

„Ær  med  din  velstand  Herren,  med 
førstegrøden  af  al  din  avl."  (Ordsprog. 
3:9.) 

Jakob  lovede  at  betale  tiende  af  alt  det, 

som  Herren  gav  ham: 

„og  denne  sten,  som  jeg  har  rejst  som 

en  støtte,  skal  være  Guds  hus,  og  af 
alt,  hvad  du  giver  mig,  vil  jeg  give  dig 
tiende."  (1.  Mosebog  28:22.) 
Levis  sønner  blev  udvalgt  til  at  mod- 
tage tiende: 

„Og  medens  de  af  Levis  sønner,  der 
bliver  præster,  har  befaling  til  efter 
loven  at  tage  tiende  af  folket,  det  vil 
sige  af  deres  brødre,  skønt  de  dog 
er  kommet  af  Abrahams  lænd."  (Hebr. 
7:5.) 


MODSTAND  MOD  TIENDELOVEN 
I  MODERNE  TIDER 

Da  de  Sidste  Dages  Hellige  først  lærte 
om  tiendeloven  som  en  del  af  Jesu 
Kristi  Evangelium,  blev  de  mødt  med 
modstand  af  lægfolk  og  gejstligheden, 
da  de  påstod,  at  tiende  hørte  til  Mo- 
seloven, som  var  blevet  opfyldt  i  Kri- 
stus, men  at  det  ikke  var  en  del  af 
Det  nye  Testamentes  lære.  Det  er 
dog  tydeligt,  at  Jesus  lærte,  at  de  ikke 
skulle  undlade  at  betale  deres  tiende. 
„Ve  jer,  I  skriftkloge  og  farisæere,  I 
hyklere!  thi  I  giver  tiende  af  mynte  og 
dild  og  kommen  og  har  forsømt  det  i 
loven,  der  har  større  vægt:  Ret  og 
barmhjertighed  og  troskab.  Det  ene 
burde  I  gøre  og  ikke  forsømme  det  an- 
det." (Matt.  23:23.  Se  også  Lukas 
11:42.) 

Modstanden  er  nu  ophørt,  og  mange 
af  kirkerne  har  nu  prøvet  at  indføre 
tiende  med  tvivlsomme  resultater. 
Vi  ved,  at  tiende  hører  til  Jesu  Kristi 
Evangelium,  for,  som  vi  allerede  har 
antydet,  så  gav  Herren  dette  princip 
til  sin  Kirke  ved  åbenbaring  til  sin 
profet  i  denne  uddeling,  til  at  være  en 
„stående   lov  for  evigt."  Q 

Idrætsfolk  taler  ofte  om  at  vinde  en  anden  spurt  eller 
om  at  opnå  ekstra  styrke,  efter  at  de  har  ydet  alt,  hvad 
de  kunne.  F.eks.  kan  en  fodboldspiller,  som  spiller,  ind- 
til han  er  næsten  helt  udkørt,  enten  sætte  tempoet  ned, 
eller  han  kan  fortsætte  med  at  spille  hårdt  en  tid,  selvom 
det  kan  være  overordentligt  vanskeligt.  Hvis  han  vælger 
det  sidste  og  fortsætter  med  at  spille  hårdt,  kan  han 
vinde  sin  såkaldte  anden  spurt.  Denne  ekstra  styrke 
kommer  imidlertid  ikke,  uden  han  opbyder  hele  sin  styrke 
plus  lidt  mere. 

Dette  eksempel  er  ikke  ulig  Evangeliets  fasteprincip. 
Faste  og  bøn  udstyrer  en  person  med  en  meget  større 
grad  af  styrke  og  magt,  end  der  ellers  ville  blive  ham  til 
del,  hvis  han  var  overladt  til  at  sejle  sin  egen  sø.  Faste 
og  bøn  kan  bringe  et  menneske  til  et  punkt  af  ydmyghed 
og  tro,  hvor  Herren  kan  give  ham  den  ekstra  styrke  og 
kraft,  som  han  behører  for  at  fuldføre  en  opgave  eller 
at  løse  et  problem. 

Dette  begreb  belyses  meget  levende  af  Frelseren.  Ved 
en  lejlighed  blev  Hans  apostle  af  en  far  bedt  om  at 
uddrive  en  ånd  af  hans  søn.  Denne  ånd  gjorde  sønnen 
stum,  men  apostlene  magtede  det  ikke.  Så  henvendte  fa- 
deren sig  til  Mesteren. 

„Så  førte  de  ham  hen  til  ham,  og  da  han  fik  øje  på 
Jesus,  sled  ånden  straks  i  ham,  og  han  faldt  om  på  jor- 
den og  væltede  sig  og  frådede." 

Jesus  spurgte  da  hans  fader:  „Hvor  lang  tid  har  han  haft 
det  sådan?"  Han  sagde:  „Fra  barndommen  af" 
„og   den   har  tit   kastet   ham   både   i   ild   og  vand  for  at 
tage  livet  af  ham,  men  hvis  du  formår  noget,  så  forbarm 
dig  over  os  og  hjælp  os." 

Men  Jesus  sagde  til  ham:  „Hvis  du  formår!  Alt  er  muligt 
for  den,  der  tror." 

Straks  råbte  drengens  fader  og  sagde:  „Jeg  tror,  hjælp 
min  vantro." 


Men  da  Jesus  så,  at  skaren  stimlede  sammen,  talte  han 
strengt  til  den  urene  ånd  og  sagde  til  den:  „Du  stumme 
og  døve  ånd,  jeg  byder  dig,  far  ud  af  ham  og  far  ikke 
mere  ind  i  ham." 

Da  skreg  den  og  sled  meget  i  drengen  og  for  ud,  og 
han   blev  som   død,   så   de  fleste   sagde:    „Han   er  død." 

Men  Jesus  tog  ham  ved  hånden  og  rejste  ham  op,  og  han 

stod  op.  Da  Jesus  nu  var  kommen  ind  i  et  hus,  spurgte  hans 

disciple   ham   i   enrum:    „Hvorfor   kunne  vi    ikke   uddrive 

den?" 

Han  svarede  dem:    „Den  slags   kan  ikke  drives  ud  ved 

noget,  uden  ved  bøn  og  faste."  (Mark  9:20-29.) 

Faste,  forbundet  med  bøn,  tilvejebringer  den  større 
styrke,  som  kommer,  efter  at  vi  har  ydmyget  os  for  Her- 
ren. Der  er  nogle  i  verden,  som  misforstår  fastens  prin- 
cip. Faste  betyder  for  dem  kun  lidt  mere,  end  at  blive 
sultne.  Faste  skulle  imidlertid  bringe  glæde.  Herren  kom 
med  følgende  fortolkning:  „Sandelig,  dette  er  faste  og 
bøn,  eller  med  andre  ord  glæde  og  bøn." 

(Lære  og  Pagter  59:14) 

Esajas  kom  med  en  lignende  erklæring  med  en  noget 
ændret  ordlyd.  Han  sagde:  „Se,  på  den  dag  I  faster,  fin- 
der !  glæde  .  .  ."  (Engelsk  bibel.  Esajas  58.3.) 

Faste  er  en  opbyggende,  styrkende  oplevelse.  Den  byder 
os  en  gunstig  lejlighed  til  at  bringe  vort  liv  og  vore  tan- 
ker i  harmoni  med  Herren. 

Faste  giver  os  også  mulighed  for  at  opdrage  os  selv. 
Faste  er  et  frivilligt  princip  —  en  værdifuld  lejlighed 
for  unge  mænd  og  kvinder  til  at  lære  at  tøjle  deres  be- 
gær og  lidenskaber.  William  George  Jordan  omtalte  me- 
toden til  at  lære  at  opdrage  os  selv  i  sin  artikel  „Selv- 
kontrollens kongeværdighed"  (The  Kingship  of  Self  Con- 

trol).  Han  sagde:  „Lad  os  hver  dag  som  rene  øvelser 
i  mandstugt,  i  moralgymnastik,  gøre  nogle  få  ting,  som 
er  ubehagelige  for  os,  men  som  vil  hjælpe  os  til  at 
handle  med  øjeblikkeligt  varsel  i  nødens  time.  Øvelserne 
kan  være  meget  enkle,  f.eks.  at  lægge  en  yderst  interes- 
sant bog  bort  for  en  tid  netop  ved  historiens  mest  spæn- 
dende side,  at  spadsere  hjem,  når  det  er  muligt,  selv  om 
man  ønsker  at  tage  sporvognen,  at  tale  til  en  ubehage- 
lig person  og  prøve  at  gøre  samtalen  behagelig.  Disse 
daglige  øvelser  i  moraldisciplin  vil  have  en  vidunderlig 
stimulerende  virkning  på  menneskets  hele  natur.  Det 
enkelte  menneske  kan  kun  opnå  selvkontrol  i  store  ting 
gennem  selvkontrol  i  små  ting." 

Esajas  henviser  til  et  andet  formål  med  fasten.  Han  spør- 
ger: 

„Nej,  faste  efter  mit  sind  er  at  løsne  gudløsheds  læn- 
ker, at  løsne  ågets  bånd,  at  slippe  de  kuede  fri  og  søn- 
derbryde hvert  åg," 

„at  bryde  dit  brød  til  de  sultne,  bringe  hjemløse  stakler  i 
hus,  at  du  klæder  den  nøgne,  du  ser,  ej  nægter  at  hjælpe 
dine   landsmænd."    (Esajas   58:6-7.) 

Når  han  taler  om  at  „løsne  gudløsheds  lænker",  om  at 
„løsne  ågets  bånd",  og  „At  sønderbryde  hvert  åg",  ser 
det  ud  til,  at  han  sigter  til  gudløsheden  hos  mennesker, 
som  kun  tænker  på  sig  selv  i  deres  selviskhed,  forfæn- 
gelighed og  hovmod,  og  hvis  hjerter  er  denne  verdens 
ting  hengivne,  så  de  fuldstændig  glemmer  de  to  store 
bud  om  at  elske  Gud  og  sin  næste.  Grundsætningerne 
om  at  elske  din  næste  og  at  elske  Gud  er  indbefattet  i 
fastens   sande  formål. 

Det  kræver  ingen  fantasi  at  forstå,  hvad  der  menes,  når 
han  siger:  bringe  hjemløse  stakler  i  hus,  at  du  klæ- 
der den  nøgne,  du  ser,  ej  nægter  at  hjælpe  dine  lands- 
mænd." 

Fasteofferets  princip  tilvejebringer  for  jer,  Kirkens  unge, 
lejlighed  til  at  yde  bidrag  til  de  nødlidende  iblandt  jer. 
I  „den  rene  ubesudlede  religions"  ånd  kan  I  hjælpe  an- 
dre, hvis  øjeblikkelige  omstændigheder  ikke  er  så  beha- 
gelige som  jeres. 

Præsident  Heber  J.  Grant  citerede  ofte  dette  standpunkt 
fra  Emerson:  „Det,  vi  stædigt  bliver  ved  med  at  gøre, 
bliver  lettere  at  gøre.  Det  vil  ikke  sige,  at  det  pågæl- 
dende gøremåls  natur  har  ændret  sig,  men  at  vores  evne 
til  at  gøre  det  er  vokset."  O 


Hvordan  man 

kurerer  en  dårlig 

samvittighed 

AF  RICHARD  L  EVANS 

„SAMVITTIGHEDENS  STEMME",  sagde  Madame 
de  Stael,  „er  så  svag,  at  det  er  let  at  undertrykke 
den,  men  den  er  også  så  klar,  at  det  er  umuligt  at 
misforstå  den."1  „Samvittighed" ,  sagde  Francis 
Bowen,  „er  en  guddommelig  stemme  i  den  men- 
neskelige sjæl..."2  I  én  forstand  er  den  en  ind- 
vendig stemme  og  dog  også  noget,  der  kommer 
udefra.  George  Crabbe  omtaler  samvittigheden 
som  „menneskets  mest  trofaste  ven" ,3  —  en  ven, 
som  „advarer  os  som  en  ven,  før  den  straffer  som 
en  dommer."4  Der  er  nogle,  der  tror,  de  kan  over- 
vinde samvittigheden  ved  at  ignorere  den,  ved  at 
udmatte  den,  ved  at  lade,  som  om  den  ikke  ek- 
sisterer. Men  den  hårdnakkede  lovovertræder  sæt- 
ter livets  finere  følelser  over  styr,  følelsen  af  at 
være  accepteret  af  sig  selv,  af  Gud  og  af  andre 
mennesker  —  og  den  fred  han  kunne  have  haft. 
De,  som  vælger  at  leve,  som  om  de  ingen  sam- 
vittighed har,  må  betale  prisen  herfor  på  den  ene 
eller  den  anden  måde.  Samvittigheden  kan  sam-, 
menlignes  med  et  nervesystem.  Hvis  vi  under- 
trykker den,  fortæller  den  os  ikke  sandheden,  og 
hvis  vi  ikke  kender  sandheden,  får  vi  bekymringer. 
Der  er  visse  ting,  en  person  simpelthen  ikke  kan 
deltage  i  og  så  stadig  være  den  samme  som  før. 
Enhver  forsætlig  og  fast  handling  imod  samvittig- 
heden forandrer  på  en  eller  anden  måde  en  person 
indvendig.  Loven  om  kompensation  træder  stadig 
i  kraft  i  samvittighedssager  som  i  alt  andet,  og  til 
trods  for  ål  tale  om  at  forandre  principper,  bud, 
dyd  og  umoralskhed  kan  mennesket  ikke  handle 
modsat  de  indre  svar,  som  Gud  har  givet,  kan  ikke 
ignorere  den  guddommelige  kildes  hvisken,  uden 
at  måtte  tage  konsekvenserne  af  at  fornægte  det 
bedre,  som  vi  kender.  Vi  kan  ikke  overhøre  sam- 
vittigheden uden  at  skulle  stå  til  regnskab  for  det, 
og  vi  ville  gøre  vel  i  at  lytte  til  den  som  til  en  ven, 
før  den  bliver  en  bøddel.  Den  eneste  måde,  man 
kan  kurere  en  dårlig  samvittighed  på,  er  at  holde 
op  med  at  gøre  det,  som  vi  ved,  vi  ikke  burde 
gøre,  og  så  begynde  at  gøre  det,  som  vi  ved,  vi 
burde  gøre. 

1  Madame  de  Stael  (1766-1817),  fransk  forfatterinde. 

2  Francis   Bowen   (1811-1890),   amerikansk  filiosof. 

3  George   Crabbe.  Fortællinger:   nr.  XIV.  Samvittighedskampe. 

4  Leszenski   Stanislaus  (1677-1766),   konge   af  Polen. 

AF  KENNETH  W.   GODFREY 


Han  fører  mig  ad  rette  veje 


Til  de  unge,  som  søger  vejledning  i  en  plaget  og  forvirret 
verden,  tilbyder  Det  gamle  Testamentes  dramaer  tro  og 
håb,  eftersom  de  myndige  gamle  ledere  forkynder... 
Forholdet  mellem  dreng  og  pige,  militærtjenesten,  hvilket 
universitet  man  skal  gå  på,  hvordan  man  bliver  accep- 
teret, hvordan  man  finder  et  job  og  popularitet  er  nogle 
af  de  vigtigste  anliggender  for  vor  tids  ungdom  (i  over- 
ensstemmelse med  hvad  en  nylig  foretagen  afstemning 
afslører).  Der  er  også  ting,  som  tyder  på,  at  vor  tids 
unge  har  udviklet  sig  med  hensyn  til  engagement  og 
viden  om  sociale  problemer  som  kun  få  tidligere  gene- 
rationer. Den  ideelle  verden,  de  hører  beskrevet  fra  taler- 
stolen, er  hyppigt  adskilt  ved  et  bredt  svælg  fra  den  ver- 
den, de  ser.  Alligevel  kan  nutidens  ungdom  som  ung- 
dommen i  tusinder  af  år  vende  sig  til  skrifterne  og  finde 
hjælp  i  vanskelige  tider,  hvor  der  er  mange  bekymringer 
i  livet. 

Mange  af  de  problemer,  som  ungdommen  i  vore  dage 
står  ansigt  til  ansigt  med,  kan  løses  i  det  mindste  delvis 
ved  at  bruge  Det  gamle  Testamente  som  vejleder,  fordi 
de  personer,  der  er  beskrevet  deri,  er  virkelige  menne- 
sker med  virkelige  problemer,  som  famler  efter  de  rig- 
tige løsninger.  Ungdommen  kan  drage  fordel  af  deres 
bibelske  forfædres  fejltagelser  og  vokse  med  deres  gode 
resultater  og  således  i  nogen  grad  opnå  den  belønning, 
som  mennesket  søger  —  lykke. 


Interessen  for  en  bedre  verden 

De  allerførste  kapitler  i  Bibelen  fortæller  om,  hvordan 
Gud  skabte  jorden.  De,  som  er  dybt  interesseret  i  at  en- 
gagere sig  i  sociale  spørgsmål  og  i  udformningen  af  en 
bedre  verden,  kan  finde  guddommelig  anerkendelse  for 
en  sådan  handling,  hvis  de  opmærksomt  læser  1.  Mose- 
bog. Vi  er  ligesom  Adam  blevet  befalet  at  underlægge  os 
jorden  og  udøve  herredømme  over  den.  (Se  1.  Mosebog 
1:28.)  Kun  de  smukke,  pragtfulde,  naturlige  omgivelser 
blev  organiseret  af  vor  Himmelske  Fader.  Musik  blev 
efterladt  ukomponeret,  storslået  litteratur  uskreven,  broer 
ubyggede,  kunst  ikke  fremstillet  og  menneskelige  forhold 
uopdagede.  Mennesket  kan,  uden  hensyn  til  alder,  sam- 
men med  guddommen  deltage  i  skabelsen  af  en  verden 
med  større  skønhed  og  betydning. 

Et  „hvorfor"  eller  formål  i  livet 

Amos  fra  Tekoa  lagde  ligesom  vor  tids  ungdom  mærke 
til  de  sociale  ulykker  på  hans  tid.  Kvinder,  mageligt  hen- 
slængt i  luksus,  spiste  og  drak  langt  ud  på  natten.  Deres 
umoralske  opførsel  var  til  stor  bekymring  for  denne  hyrde 
fra  gamle  tider.  De  rige,  som  havde  opnået  deres  vel- 
stand på  uærlig  vis,  var  årsag  til,  at  han  med  sorg  lagde 
mærke  til,  „I  rettens  fjender,  som  tager  imod  bøde  og 
bortviser  fattige  i  porten..."  (Amos  5:12).  Imedens  han 

reflekterede  over  de  forværrede  omstændigheder  i  det 
samfund,  hvori  han  levede,  blev  Amos  kaldet  af  Gud  til 
at  forkynde  Hans  ord  til  dette  fordærvede  folk. 
Amos,  som  indtil  da  hverken  havde  været  „en  profet  eller 
en  profets  søn",  tog  ydmygt  sin  profetiske  kaldelse  alvor- 
ligt. Han  forkyndte  dristigt  sit  budskab  til  hele  Israel: 
„Søg  det  gode,  hold  retten  i  hævd  i  porten  ..."  (Amos 
5:14,   15.) 

„Nej,  ret  skal  vælde  frem  som  vand  og  retfærd  som 
svulmende   bæk."    (Amos   5:24.) 

Skønt  han  for  det  meste  ikke  havde  held  med  sig,  gjorde 
denne  ene  mand  med  Guds  hjælp  i  det  mindste  forsøg 
på  at  vende  menneskene  fra  ondskab  til  retfærdighed. 
Selvom  hans  mission  slog  fejl,  vidste  Amos,  at  han 
havde  ret  sammen  med  Gud,  og  hans  samvittighed  var 
ren. 

Han  viser  os,  hvordan  mennesker  i  vanskelige  tider  kan 
leve  eller  dø  ærefuldt,  hvis  de  har  et  „hvorfor"  eller 
formål  i  livet,  som  er  baseret  på  tro  og  adlydelse  af 
Gud. 

Hør  Herrens  ord 

Esajas,  Jeremias,  Ezekiel,  Samuel  og  Elias,  for  blot  at 
nævne  nogle  få  af  Israels  profeter,  var  dybt  indviklet  i 
deres  tids  politiske,  sociale  og  religiøse  problemer.  Alene 
deres  eksempel  ville  bekræfte  rigtigheden  af  vor  tids 
ungdoms  alvorlige  bekymring  for  den  verden,  hvori  de 
lever.  F.eks.  blev  Jeremias  befalet  af  Herren: 
„Stå  hen  i  porten  til  Herrens  hus  og  udråb  dette  ord: 
Hør  Herrens  ord,  hele  Juda  .  .  .  Stol  ikke  på  den  løgne- 
tale .  .  .  men  bedrer  eders  veje  og  eders  gerninger.  Der- 
som I  virkelig  øver  ret  mand  og  mand  imellem,  ikke  un- 
dertrykker den  fremmede,  den  faderløse  og  enken,  ej 
heller  udgyder  uskyldigt  blod  på  dette  sted,  ej  heller  til 
egen  skade  holder  eder  til  fremmede  guder,  så  vil  jeg 
til  evige  tider  lade  eder  bo  på  dette  sted  .  .  ."  (Jeremias 
7:2,  4-7.) 

For  at  dramatisere  konsekvenserne  af  en  ond  handle- 
måde samt  en  tåbelig  udenrigspolitik,  som  forsøgte  at 
tilfredsstille  både  Ægypten  og  Babylon,  bar  Jeremias  et 
åg  (et  symbol  på  trældom)  gennem  Jerusalems  gader.  For 
at  gøre  dette  blev  han  sat  i  fængsel  i  et  modbydeligt, 
sumpet  hul,  senere  løsladt,  og  derpå  ført  som  fange  til 
Ægypten,   hvor  han  døde  blandt  sit  folk. 

Imellem  to  opfattelser 

Dog  blev  ikke  alle  Israels  profeter  fuldstændigt  afvist  af 
deres  samtidige.  Elias,  som  ejede  guddommeligt  mod, 
stod  overfor  400  onde  præster,  der  tilbad  Baal  (en 
hedensk  gud),  og  sine  egne  landsmænd  højt  oppe  på 
Karmels   bjerg.   Der  råbte   han: 

„Hvor  længe  vil  I  blive  ved  at  halte  til  begge  sider?  Er 
Herren  Gud,  så  hold  eder  til  ham,  og  er  Baal  Gud,  så 
hold  eder  til  ham."  Men  folket  svarede  ham  ikke  et  ord. 
(1.  Kongebog  18:21). 

Efter  mange  uheldige  forsøg  fra  Baals  præsters  side 
nedkaldte  Elias  ild  fra  himlen  til  at  fortære  både  brænd- 
offeret og  alteret,  hvorpå  det  lå.  På  grund  af  Elias's  tro 
på  Gud,  som  virkelig  hørte  hans  bøn,  blev  Baal-tilbedelse 


aldrig  mere  en  alvorlig  trussel  i  Israel.  Folket  haltede  ikke 
mere  til  begge  sider.  Skønt  de  ofte  syndede,  vidste  de, 
at  HERREN  VAR  GUD. 

Dybsindige  lektier  kan  læres  ved  at  studere  Israels  pro- 
feters karrierer.  Endog  deres  fejl  er  værdifulde,  fordi 
deres  mod  alene  er  nok  til  at  inspirere. 


Anvisning  for  ungdommen 

Fra  Det  gamle  Testamente  kan  ungdommen  også  finde 
opmuntring  til  at  vælge  erhverv,  som  enten  vil  hjælpe 
andre  folk  eller  hjælpe  menneskeheden  til  at  besejre 
sine  omgivelser.  I  Lære  og  Pagter  fortæller  Herren  os,  at 
vi  skulle  lære  både  om  det,  der  er  i  himlen  og  på  jor- 
den, det,  der  er  „under  jorden  (geologi),  det,  som  har 
været  (historie),  det,  som  er  (aktuelle  begivenheder),  og 
det,  der  snart  skal  ske  (profeti)  . .  .  det,  som  er  ude 
(udenrigspolitik)  .  . ."  og  tilegne  os  „kundskab  om  lande 
og  riger  (geografi)."  (Lære  og  Pagter  88:79).  Alene  Ord- 
sprogenes Bog  formaner  mindst  ni  gange  mennesket  til 
at  søge  visdom  og  kundskab.  Blot  et  eksempel:  „De  vise 
får  ære  til  arv,  men  tåber  høster  kun  skam."  (Ordsp. 
3:35) 

De  store  personligheder  i  Det  gamle  Testamente,  som 
blev  profeter,  blev  kaldet  af  Gud  fra  mange  forskellige 
erhverv.  Abel  var  kvægopdrætter,  Abraham  var  interes- 
seret i  astronomi,  Moses  vidste  noget  om  biologi,  hans 
svigerfar,  Jetro,  havde  en  indgående  indsigt  i  menne- 
skelige forhold  og  psykologi.  Elisa  havde  medicinsk 
kundskab,  David  var  general,  og  Esajas  var  statsviden- 
skabsmand,  rådgiver  i  regeringsanliggender  og  aristokrat. 
Gedeon  var  landmand,  og  Josef  blev  en  kendt  politisk 
skikkelse  i  Ægypten.  Sådanne  forskelligartede  og  af- 
vekslende erhverv  for  en  del  af  Herrens  udvalgte  pro- 
feter synes  tydeligt  at  vise,  at  man  kan  tjene  Gud  hæder- 
ligt i  mange  forskellige  erhverv.  Unge  mennesker,  som 
først  og  fremmest  bør  have  opmærksomheden  henvendt 
på  at  opbygge  Guds  rige  på  jorden,  har  en  hellig  ret 
til  at  skabe  sig  et  levebrød  ved  det,  de  synes  bedst  om. 

En  grundlæggelse  af  moral  og  familieære 

I  den  gribende  historie  om  Josef  af  Ægypten  ligger  sa- 
gens kerne  om  moralsk  renhed.  Fjernt  fra  hjemmet, 
blandt  et  fremmed  folk  med  fremmede  skikke,  modløs, 
måske  bange,  blev  vor  store  forfader  af  sin  herres  hustru 
opfordret  til  at  besmitte  sig  selv.  Da  hun  ikke  kendte  de 
pagter,  Josef  havde  gjort  med  sin  jordiske  fader,  Israel 
og  med  sin  Himmelske  Fader,  fristede  hun  ham  igen  og 
igen.  Sådanne  uhellige  frierier  fik  Josef  til  at  —  frem- 
komme med  følgende  erklæring:  „Hvor  skulle  jeg  da  kunne 
øve  denne  store  misgerning  og  synde  mod  Gud?"  (1. 
Mosebog  39:9)  Selvom  Potifars  onde  hustru  prøvede  at 
kompromittere  denne  fine  unge  mand,  gik  han  roligt  i 
fængsel  —  og  derfra  til  storhed  —  hellere  end  at 
forråde  sig  selv,  sin  fader,  og  sin  Gud.  Hvilket  stærkt 
eksempel  for  det  tvvende  århundredes  unge  mennesker. 
Det  gamle  Testamente  synes  at  råde,  at  ungdommen  bør 
ære  deres  forældre,  være  omsorgsfulde  mod  dem,  res- 
pektere  og   følge   deres    råd    og    ære   deres    navn.    Fra 

Sinai  tordnede  Herren,  „Ær  din  fader  og  din  moder."  I 
Ordsprogenes  Bog  læser  vi,  „Dåre  lader  hånt  om  sin 
faders  tugt,  klog  er  den,  som  tager  vare  på  revselse." 
(15:5.)  og  igen,  „Giv  mig  dit  hjerte,  min  søn,  og  lad  dine 
øjne  synes  om  mine  veje."  (Ordsprogenes  Bog  23:26.) 
Det  begreb  er  gentaget  atter  og  atter,  at  mennesker  ikke 
blot  er  Guds  børn,  men  også  Abrahams,  Isaks  og  Jakobs. 
Mennesket  bærer  altid  det  hellige  ansvar  at  gøre  det, 
som  vil  bringe  ære,  værdighed  og  guddommelig  billigelse 
til  dets  familienavn.  Det  gamle  Testamentes  børn  fandt, 
at  sorg,  samvittighedsnag  og  smerte  ventede  dem,  hvis 
de  ignorerede  deres  forældres  lærdomme.  Omvendt  hav- 
de de  et  lødigt  levned,  når  de  fulgte  deres  faders  og 
moders  råd  og  lærdomme. 

Følelser  af  misstemning  på  grund  af  synd  kan  i  det 
mindste  blive  delvis  lindret  gennem  kong  Davids  ædle 
bøn:  „Gud,  vær  mig  nådig  efter  din  miskundhed,  udslet 
mine  overtrædelser  efter  din  store  barmhjertighed,  tvæt 
mig  fuldkommen  ren  for  min  skyld  og  rens  mig  for  min 
synd."  (Salm.  51:1,  2.)  Efter  at  have  læst  dette  kan  man 
føle  Guds  tilgivelse,  som  er  ligeså  virkelig  som  livet  selv. 

Lev  ved  tro 

På  Det  gamle  Testamentes  sider  findes  der  også  delvis 
løsninger  på  mange  af  nutidens  religiøse  problemer.  Unge 
mennesker,  som  tvivler  på  Guds  eksistens,  kan  finde 
guddommen  i  den  brændende  busk  sammen  med  Moses, 
i  natten  med  Samuel,  sammen  med  Elias  igennem  sam- 
vittighedens røst,  i  en  hvirvelvind  med  Job  eller  med  kong 
David  i  hans  dybe  anger.  Efter  at  have  fundet  Gud,  kan 
ungdommen  ligesom  den  unge  Samuel  erklære,  „Tal, 
Herre,  din  tjener  hører."  (1.  Sam.  3:9)  Vidnesbyrd  om 
Guds  eksistens  findes  på  næsten  hver  side  i  Bibelen, 
begyndende  med  det  første  vers  i  1.  Mosebog,  som 
erklærer,  „I  begyndelsen  skabte  Gud  .  .  ." 
Unge  mennesker,  som  ser  sorg,  smerte,  elendighed  og 
andre  prøvelser  ramme  gode  mennesker,  kan  med  Job 
bede  om  forståelse.  Er  elendighed,  lidelse  og  sorg  altid 
en  følge  af  at  have  gjort  uret?  I  Job  fortælles,  at  også 
gode  mennesker  bliver  udsat  for  ulykker,  og  at  sådanne 
ulykker  i  sig  selv  ikke  er  nogen  tilkendegivelse  af  den 
lidendes  godhed  eller  ondskab.  Den  måde  hvorpå  på- 
gældende reagerer  overfor  sådanne  vilkår,  afgør,  om  de 
vil  være  til  gavn  eller  skade. 

Hvis  man  er  deprimeret  på  grund  af  smerte  eller  andre 
fysiske  kvaler,  eller  fordi  gode  mennesker  dør  eller  bliver 
ødelagt  på  legeme  og  sjæl,  må  ungdommen  bede  om 
forståelse.  Fra  siderne  i  Jobs  Bog  får  de  svaret  fra 
guddommen  selv  i  en  hvirvelvind  og  hører  Hans  ord, 
„HAV  TRO". 

Når  ungdommen  undrer  sig  over,  hvordan  onde  nationer 
og  folk  har  held  med  sig,  medens  de  retfærdige  lider  og 
ofte  bliver  svage,  kan  de  måske  henvise  til  Habakkuk 
som  spurgte  Herren,  hvorfor  Kaldærerne,  „det  grumme  og 
raske  folk",  blev  mægtigt,  medens  Israel,  Hans  udvalgte 
■folk,  blev  svagt.  Ligesom  Habakkuk  kan  de  også  blive 
mindet  om,  når  sådanne  spørgsmål  er  ubesvarede  eller 
ikke  kan  besvares,  at  „den  retfærdige  skal  leve  ved 
sin  tro".  (Habakkuk  2:4) 


Kærlighed  overgår  alt 

Hoseas  lærer,  at  kærlighed  overgår  alt.  Skønt  vildfarel- 
ser kan  bringe  tragedier,  sorg  og  hjertesorg  i  livet  og 
give  anledning  til  dyb  ængstelse  for  vor  Fader,  har  vi 
dog  igennem  Hans  udødelige  kærlighed  et  helligt  løfte, 
som   er  større  end   livet  selv. 

Igennem  Hoseas  fortæller  Herren  Israels  indbyggere  om 
de  store  ting,  Han  har  gjort  for  dem  i  fortiden,  og  om 
de  løfter,  Han  har  givet.  Han  minder  dem  om,  hvordan 
Han  bragte  dem  ud  af  ægyptisk  trældom,  førte  dem  sik- 
kert gennem  ørkenen  og  så  dem  i  det  udvalgte  land  — 
hvor  de  glemte  Herren,  deres  Gud.  Han  beretter  om  de 
frygtelige  synder,  Hans  børn  har  begået,  og  om  den 
store  sorg,  Han  føler  på  grund  af  deres  vildfarelser. 
Derpå  siger  Han,  „Jeg  fik  Israel  kær  i  hans  ungdom  . . . 
Jeg  drog  dem  med...  kærligheds  reb."  (Hoseas  11:1,4.) 
Næsten  tryglende  erklærer  Herren,  at  selvom  Israel  har 
søgt  at  ødelægge  sig  selv,  „I  mig  får  du  hjælp."  (Engelsk 
bibel.  Hoseas  13:9.)  Til  slut  erklærer  Jehova  i  et  næsten 
jublende  tonefald:  „Dem  skal  jeg  fri  fra  dødsriget,  løse 
fra  døden  .  .  .  Jeg  læger  deres  frafald,  elsker  dem  frivilligt 
.  .  .  Jeg  vil  være  Israel  som  dug,  han  skal  blomstre  som 
liljen,  rod  skal  han  slå  som  en  poppel  . .  .  som  Libanon 
dufte."   (Hoseas   13:14,   14:5,  6,  7.) 

Dette  kunne  danne  optakten  til  de  smukke  ord  af  apo- 
stelen  Paulus: 

„Thi  jeg  er  vis  på,  at  hverken  død  eller  liv  eller  engle 
eller  åndemagter  eller  det  høje  eller  det  dybe  eller  nogen 
anden  skabning  vil  kunne  skille  os  fra  Guds  kærlighed  i 
Kristus  Jesus,  vor  Herre."  (Rom.  8:38-39.) 
Måske  er  dette  det  afgørende  budskab  fra  Det  gamle 
Testamente  til  unge  mennesker:  at  Guds  kærlighed  er  et 
løfte,  der  gives  uden  betingelser,  og  uagtet  vore  synder 
eller  „frafald",  uagtet  verdens  betingelser  kan  vi  altid 
vende  os  til  Gud  for  at  få  håb  og  styrke  i  Hans  forlø- 
sende kærlighed.  Når  vi  står  overfor  en  indkaldelse  til 
militæret  eller  en  afgørelse,  som  vil  påvirke  et  livsværk, 
når  der  kommer  bekymringer  med  hensyn  til  popularitet 
eller  besværlige  dreng-pige  forhold,  hvorfor  så  ikke  se 
i  Det  gamle  Testamente  efter  et  svar? 

Jeg  er  kommet, 

for  at 

de  skal  have  liv 


AF  REED   H.   BRADFORD 


For  nylig  hørte  jeg  en  mand,  som  har  gjort  en  særdeles 
vellykket  karriere,  erklære,  at  han  som  ung  omhygge- 
ligt havde  gennemtænkt  de  vigtigste  mål,  som  han  øn- 
skede at  nå.  Han  havde  så  tilbragt  en  lignende  periode 
med  at  fastsætte,  hvorledes  han  ville  nå  disse  mål.  „Jeg 
var  således  i  stand  til  at  udnytte  mine  evner  og  min 
energi  mest  effektivt",  sagde  han. 

Mange  mennesker  har  imidlertid  ikke  fastsat  bestemte 
mål.  De  ligner  „en  havets  bølge,  som  jages  og  kastes 
hid  og  did  af  vinden;"  (Jakob  1:6).  Det  er,  fordi  de  sim- 
pelthen opfører  sig  på  samme  måde,  som  de  grupper, 
de  omgås,  uden  at  tænke  på,  om  en  sådan  opførsel  vil 
bringe  dem  til  fuldkommenhed  eller  ej. 
Frelseren  sagde:  „Jeg  er  kommet,  for  at  de  skal  have 
liv  og  have  overflod."  (Johs.  10:10).  Hvis  vi  har  en  dyb 
forståelse  af  denne  erklærings  vigtighed,  vil  vi  have  både 
en  drivfjeder  og  et  motiv  for  at  opnå  dette  „liv  i  over- 
flod", som  Herren  tilbyder  os.  Vor  fornuft  alene  vil  give 
os  ønsket  om  et  sådant  liv;  men  udover  dette  vil  vor 
udødelige  og  åndelige  natur,  som  ofte  øver  større  og 
stærkere  indflydelse  på  vort  liv  end  fornuft,  længes  mod 
dette   mål. 

Et  liv  i  overflod 

Hvad  er  dette  „liv  i  overflod"? 

Thi  se,  dette  er  min  gerning  og  herlighed  —  at  tilveje- 
bringe udødelighed  og  evigt  liv  for  mennesket.  (Mos. 
1 :39). 

Dette  forklarer  den  endeløse  bredde  og  dybde  af  et 
liv  i  overflod,  som  Kristus  tilbyder.  Underforståelsen  af 
denne  erklæring  er  dyb.  Hvis  vi  ønsker  at  få  evigt  liv, 
må  vi  stræbe  mod  evige  mål.  I  hver  enkelt  fase  af  vor 
eksistens  må  vi  konstant  være  klar  over,  hvilken  indfly- 
delse  den   vil    have    på   alle   efterfølgende   faser.    Dette 


betyder,  at  vi  sommetider  må  nægte  os  selv  øjeblikke- 
lig tilfredsstillelse  for  at  opnå  en  vedvarende. 
Nogle  mennesker  sætter  materielle  goder  højere  end 
ærlighed.  Dog,  „hvad  gavner  det  et  menneske,  om  han 
vinder  den  hele  verden,  men  må  bøde  med  sin  sjæl"? 
(Matt.  16:26).  Enhver  må  lære  at  fastsætte  prioriteter  i 
livet  og  beslutte,  hvad  der  vil  give  vedkommende  størst 
glæde  og  fuldbyrdelse.  Dette  er  udmærket  beskrevet  i  en 
hændelse  i  Frelserens  liv: 

Da  han  gik  ud  og  gav  sig  på  vej,  kom  der  en  løbende 
og  faldt  på  knæ  for  ham  og  spurgte  ham:  „Gode  mester! 
Hvad  skal  jeg  gøre  for  at  arve  evigt  liv?"  Jesus  sva- 
rede ham:  „Hvorfor  kalder  du  mig  god?  Ingen  er  god 
uden  én,  nemlig  Gud.  Du  kender  budene:  Du  må  ikke 
slå  ihjel;  du  må  ikke  bedrive  hor;  du  må  ikke  stjæle;  du 
må  ikke  sige  falsk  vidnesbyrd;  du  må  ikke  røve;  ær  din 
fader  og  din  moder."  Han  sagde  til  ham:  „Mester!  Det 
har  jeg  holdt  alt  sammen  fra  min  ungdom  af."  Jesus  så 
på  ham  og  fattede  kærlighed  til  ham  og  sagde  til  ham: 
„En  ting  mangler  du;  gå  bort,  sælg  alt  det,  du  har,  og 
giv  det  til  de  fattige,  så  skal  du  have  en  skat  i  Himme- 

len;  og  kom  så  og  følg  mig!"  Men  han  blev  ilde  til  mode 
over  det  ord  og  gik  bedrøvet  bort;  thi  han  havde  meget 
gods.  Da  så  Jesus  sig  omkring  og  siger  til  sine  disciple: 
„Hvor  er  det  dog  vanskeligt  for  dem,  der  har  rigdom  at 
komme  ind  i  Guds  rige!"  (Mark.  10:17-23). 

Forkerte  valg  bringer  vore  mål  i  fare 

Penge  i  sig  selv  er  ikke  af  det  onde.  De  kan  være 
midlet  til  at  skaffe  os  mange  attråværdige  tilfredsstillel- 
sen Men  hvis  vi  lægger  så  megen  vægt  på  penge  og 
ejendele,  at  disse  bliver  mål  i  sig  selv,  undlader  vi  at 
bruge  tid  og  energi  på  at  opnå  ting,  som  burde  være 
vore    sande    mål: 

Tragt  ikke  efter  rigdom,  men  efter  visdom,  og  se,  Guds 
hemmeligheder  skal  blive  udfoldet  for  jer,  og  da  vil 
I  være  rige.  Se,  den,  der  ejer  det  evige  liv,  er  rig. 
(L&P  6:7). 

Frelseren  er  det  største  eksempel  på  en,  der  kunne 
vælge  klogt.  Han  gjorde  oprør  mod  Lucifers  forslag,  fordi 
han  vidste,  at  de  snarere  indeholdt  en  begrænsning  end 
en  udvidelse  af  Hans  guddommelige  personlighed  —  eller 
af  enhver  person,  som  stræber  mod  guddommelighed. 
Grækerne  nyder  anseelse  for  den  ide,  at  uvidenhed  er  en 
af  de  største  synder,  fordi  den  begrænser  ens  mulig- 
heder. En  forståelse  og  gennemførelse  af  Kristi  princip- 
per repræsenterer  retfærdig  styrke,  for  ved  hjælp  af 
disse  midler  bliver  vore  muligheder  forøget. 
Enhver  af  os  er  et  barn  af  vor  guddommelige  himmelske 
Fader.  Derfor  har  vi  alle  store  muligheder.  Hvis  vi  udnyt- 
ter vore  egne  muligheder  så  godt,  vi  kan,  vil  vi  have 
noget  værdifuldt  at  dele  med  andre: 

Sandelig  siger  jeg:  Menneskene  burde  virke  med  iver 
for  en  god  sag  og  gøre  mange  ting  af  egen  fri  vilje  og 
udøve  megen  retfærdighed.  Thi  kraften  dertil  har  de  i 
sig,  hvorved  de  kan  handle  efter  egen  fri  vilje  .  .  .  (L&P 
58:27-28). 

Kærlighed  i  overflod  —  liv  i  overflod 

Frelseren  lærte  os  den  måde,  hvorved  den  største  ånde- 
lige, intellektuelle,  følelsesbetonede  og  sociale  vækst 
kunne  opnås.  Lige  efter  Jesu  indtog  i  Jerusalem,  da  han 
talte  til  dem,  der  havde  samlet  sig  rundt  om  ham: 
...  en  af  dem,  en  lovkyndig,  stillede  en  fælde  for  ham, 
idet  han  spurgte:  „Mester,  hvilket  bud  i  loven  er  det 
største?"  Han  svarede  ham:  „Du  skal  elske  Herren  din 
Gud  af  hele  dit  hjerte,  af  hele  din  sjæl  og  af  hele  dit 
sind.  Dette  er  det  største  og  første  bud.  Der  er  et  an- 
det, som  er  dette  ligt:  Du  skal  elske  din  næste  som  dig 
selv."  (Matt.  22:35-39). 

Kernen  i  disse  store  principper  indeholder  muligheder 
for  enhver.  Hvis  vi  frivilligt  deler  med  andre  —  ikke  først 
og  fremmest  fordi  vi  tænker  på,  hvad  de  vil  gøre  for  os, 
men  simpelthen  fordi  vi  elsker  dem  —  vil  vi  hjælpe  med 
til  at  sætte  en  guddommelig  spiring  i  gang,  hvori  enhver 
giver  og  modtager.  Nu  er  vi  sammen  meget  mere  fuld- 
komne, end  vi  kunne  være  alene.  Det  er  et  eksempel 
hvor  en  og  en  er  mere  end  to,  og  to  og  to  giver  meget 
mere   end   fire.   Ved    således   at   elske   hinanden    kan   vi 


komme  til  en  større  forståelse  af  vor  himmelske  Faders 
kærlighed  til  os. 

Vore  gaver  fra  Gud 

Soningen  viser  Faderens  og  Sønnens  store  kærlighed: 
Derved  er  Guds  kærlighed  blevet  åbenbaret  iblandt  os, 
at  Gud  har  sendt  sin  Søn,  den  enbårne,  til  verden,  for 
at  vi  skal  leve  ved  ham.  (1.  Johs.  4:9). 
Kristus  var  villig  til  at  udholde  lidelse  og  smerte,  for  at 
vi  kunne  få  lejlighed  til  at  blive  Ham  lig: 
Men  sandelig,  sandelig  siger  jeg  dig,  at  så  mange,  som 
antager  mig,  vil  jeg  give  magt  til  at  blive  Guds  sønner 
...  (L&P  11:30). 

Blandt  andre  gaver  som  Faderen  og  Sønnen  skænker 
os,  er  Præstedømmets  magt.  Det  er  den  magt,  der  giver 
os  lejlighed  til,  gennem  omvendelse,  at  blive  „født  påny". 
Den  angergivne  Alma  forstod  denne  genfødsels  betyd- 
ning: 

Og  fra  den  tid  til  nu  har  jeg  arbejdet  uden  ophør  for  at 
bringe  sjæle  til  omvendelse,  for  at  få  dem  til  at  tage 
del  i  den  store  glæde,  som  jeg  følte,  så  at  de  også 
kunne  blive  født  af  Gud  og  blive  fyldt  med  den  Hel- 
ligånd. (Alma  36:24), 

Et  menneske,  som  har  gennemgået  en  sådan  genfødsel 
i  sit  eget  liv,  viser  „tro  på  den  Herre  Jesus  Kristus"  så 
vel  som  retskaffenhed,  mådehold,  tålmodighed,  broderlig 
venlighed,  ydmyghed,  flid  og  kærlighed.  Det  omvender 
sig  fra  sine  synder  og  skænker  andre  tilgivelse. 
Et  andet  vigtigt  udtryk  for  Kristi  kærlighed  til  os  er 
Hans  afklaring  af  de  principper,  hvoraf  vor  fuldkommen- 
hed afhænger.  „Hvis  I  elsker  mig",  sagde  Han,  „så  hold 
mine  befalinger!  Og  jeg  vil  bede  Faderen,  og  han  skal 
give  jer  en  anden  talsmand  til  at  være  hos  jer  til  evig 
tid,  sandhedens  Ånd  .  .  .  Om  nogen  elsker  mig,  vil  han 
holde  fast  ved  mit  ord;  og  min  Fader  skal  elske  ham, 
og  vi  skal  komme  til  ham  og  tage  bolig  hos  ham." 
(Johs.    14:15-16,   23). 

En  gave  til  gengæld 

Gaven  „et  liv  i  overflod",  som  Kristus  beskriver,  bringer 
fred,  sindsro,  vækst  og  glæde.  Blandt  de  gaver,  som 
vi  kunne  give  Ham  som  påskønnelse,  er  to  af  største 
vigtighed.  For  det  første  skulle  vi  opbygge  og  rense  vort 
liv:  „Og  enhver,  der  har  dette  håb  til  ham,  renser  sig 
selv,  ligesom  Han  er  ren."  (1.  Johs.  3:3). 
For  det  andet,  som  Jesus  sagde:  „Således  skal  jeres  lys 
skinne  for  menneskene,  for  at  de  må  se  jeres  gode  ger- 
ninger og  prise  jeres  Fader,  som  er  i  Himlene."  (Matt. 
5:16). 

Hvis  vi  holder  øje  med  „belærende  øjeblikke",  kan  vi 
finde  lejligheder  til  at  give  „lys  til  alle";  at  lære  og  at 
tilskynde  andre  til  at  forstå  og  leve  „et  liv  i  overflod" 
med  Kristus. 

Så  kan  vi  sige  med  Alma: 

...  Og  jeg  ved,  at  Han  vil  oprejse  mig  på  den  yderste 
dag  til  at  bo  hos  sig  . .  .  (Alma  36:28). 
Livet  vil  virkelig  være  „i  overflod"  for  os  —  evig  over- 
flod med  tiden,  konstant  voksende  kærlighed  og  ende- 
løs vækst.  Q 

Fra  Missionens 


Præsidentskab 


Det  strålende  nye  år  åbner  sig  for  os  med  alt  det 
nye,  alle  sine  løfter  og  hele  forventningen  om  nye 
muligheder. 

Ja!  Det  nye  år  er  her,  og  hvad  skal  vi  gøre  ved 
det,  eller  endnu  bedre,  med  det? 
Ville  vi  være  Guds  fremgangsrige  børn,  hvis  vi  ikke 
traf  nogle  store  beslutninger  i  vort  liv?  Burde  vi 
ikke  ønske  at  blive  bedre  mennesker  i  det  nye 
år  1970? 

Hvad  ønsker  vi  allermest  skal  ske  med  os  i  vort 
liv,  i  vor  families  liv,  i  vore  venners  liv? 
Ønsker   du    at   sætte    dit    lys    under   en    skæppe? 
Ønsker  du  at  gemme  din  allerstørste  skat,  Evan- 
geliet? 

Jeg  vil  håbe,  at  vi  som  sidste  dages  hellige  i  det 
nye  år  vil  stræbe  efter  nogle  af  de  store  ting  i  livet. 
Hvad  er  de  store  ting?  Nuvel,  det  er  ikke  de  samme 
for  alle  mennesker,  men  vi  må  placere  dem  efter 
deres  betydning  for  os. 


For  børnene  er  det  én  ting,  for  de  unge  noget  andet, 
for  de  unge  gifte  atter  noget  andet,  for  de  midal- 
drende én  ting,  og  for  bedsteforældre  igen  noget 
andet,  men  for  os  alle  må  der,  ud  over  disse  mål, 
være  noget  der  er  fælles: 

At  elske  Herren  af  hele  vort  sind,  hele  vor  sjæl  og 
hele  vor  styrke,  at  holde  Hans  befalinger,  at  elske 
og  efterleve  Evangeliets  principper,  at  elske  vor 
næste  og  vise  det  i  ord  og  gerninger;  at  være 
venligere  og  kærligere  mod  vor  hustru,  mere  res- 
pektfuld og  forstående  over  for  vor  mand,  tage  den 
nødvendige  tid  til  vore  børn,  lære  dem  de  store 
principper,  nemlig  tro  og  den  store  kilde  til  kraft, 
der  kommer  gennem  bøn;  den  store  kunst  at  give 
gennem  tiendeloven,  den  store  og  vidunderlige 
fastelov,  den  renselse  af  sjælen,  der  kommer  ved 
at  tilgive  hinanden,  den  fundamentale  lov  om  ærlig- 
hed, den  af  Gud  givne  ret  til  at  være  kysk  og  de 
velsignelser  der  kommer  sammen  med  den. 
Jeg  kunne  blive  ved,  men  I  kender  resten.  Gør  dig 
selv  til  en  lykkelig  mand,  kvinde  eller  barn,  ved  at 
forstå  loven  om  at  tjene  sine  medmennesker. 
Og  hvis  vi  gør  det,  vil  vore  sjæle  fyldes  med 
Kristi    lys. 

Vi  vil  finde  mere  arbejde  at  gøre,  finde  færre  fejl, 
mere  godt  hos  vor  næste,  og  mindre  anledning  til 
at  kritisere. 

Så  vil  Herren  give  os  fred  i  sindet,  styrke  til  dagens 
gerning,  hvile  til  natten,  og  et  bedre,  mere  strålende 
1970. 

Så  kan  vi  som  enkeltpersoner  sige  og  være  ydmygt 
stolte  ved  det:  Min  styrke  og  min  fremtid  er  lige 
så  strålende  som  Guds  forjættelser,  fordi  jeg  holder 
budene. 

Husk  altid,  at  Gud  ved  hvem  du  er,  hvad  du  tænker, 
og  har  brug  for  dig  til  at  hjælpe  med  til  at  op- 
bygge sit  rige. 

Må  dette  blive  jeres  lykkelige,  vidunderlige  frem- 
tidige liv  er  bønnen  fra  en,  som  elsker  jer  alle. 

Paul  L  Pehrson, 

missionspræsident 

Missionærankomster: 

Den  24.  oktober  er  følgende 
missionærer  ankommet  til  den 
danske  mission: 


David    Romney    Wiest    fra    St. 

Louis,  Missouri,  beskikket  til  at 
arbejde  i  Odense. 


Kent     Norman     Hendricks     fra 

Idaho    Falls,    Idaho,    beskikket 
til  at  arbejde  i  København. 


John  Wesley  Lowry  fra  Beau- 
mont,  Texas,  beskikket  til  at 
arbejde  i   Esbjerg. 


n 


■:,'A 


Nicholas    Dee    Lang    fra     Las 

Vegas,  Nevada,  beskikket  til  at 
arbejde  i  Herlev. 


Dennis  Gene  Gleason  fra  Pico 
Rivera,  California,  beskikket  til 
at  arbejde  i  Rødovre. 


Randy  Marion  Olsen  fra  Fair- 
banks, Alaska,  beskikket  til  at 
arbejde  i   Nyborg. 


Richard    Walter    Thomsen    fra 

Salt  Lake   City,    Utah,   beskik- 
ket til  at  arbejde  i  Aarhus. 


Royal  Rickie  Meservy  fra  Whit- 
tier,  California,  beskikket  til  at 
arbejde  i  Viborg. 


Timothy  Neal  Turner  fra  North-  David  Lee  Scorup  fra  Othello, 
ridge,  California,  beskikket  til  Washington,  beskikket  til  at  ar- 
at  arbejde  i  Glostrup.  bejde  i  Næstved. 


Darrell  Lloyd  Benson  fra  Moab, 
Utah,  beskikket  til  at  arbejde 
i  Esbjerg. 


ORDINATIONER: 

Aalborg:  8.  september: 

Preben  Klitgaard  ordineret  til   ældste  af 

broder  Børge  Klitgaard. 

Kolding:  7.  oktober: 

Peder  Jepsen  ordineret  til  lærer  af  ældste 

Torkil  Dressø. 

Peter  Christensen   ordineret  til    lærer  af 

broder  Niels  Holger  Klausen. 

København  Gren:  31 .  august: 

Finn  Poulsen  ordineret  til  præst  af  broder 

Jens  K.  Kristoffersen. 

Jørgen  Erik  Hansen  ordineret  til  lærer  af 
broder  Henning  Aaager. 
24.  september: 

Magne  Jensen  ordineret  til  diakon  af  bro- 
der Finn  Vest  Lykkegaard   Nielsen. 
5.  oktober: 

Gert  Pedersen  ordineret  til  diakon  af  bro- 
der Ib  Hansen. 


DØDSFALD: 
Aarhus: 

Den  26.   september  døde   søster  Maren 
Poulsen  Skov,  knap  60  år  gammel.  Æret 
være  søster  Skovs  minde! 
Rønne: 

Den  5.  oktober  døde  broder  Anthon  Niels 
Jensen,  86  år  gammel.  Æret  være  broder 
Jensens   minde! 
Skive: 

Den  6.  oktober  døde  søster  Maren   Kir- 
stine Larsen,   knap  45   år  gammel.  Æret 
være  søster  Larsens  minde! 
Dødsfald  i  Amerika: 

Tidligere  missionær  i  den  danske  mis- 
sion, Clyde  Cooley,  har  haft  den  store 
sorg  at  miste  sin  hustru,  Loene  Brown 
Cooley,  som  døde  den  27.  september,  40 
år  gammel.  Æret  være  søster  Cooleys 
minde! 


Fødselsdage: 

Vi  siger  til  lykke  til  følgende  søskende: 
Nicoline  Elisabeth  Lauridsen,  Amager,  80 
år  den  5.  februar. 

Else  Marie  Eleonora  Andersen,  Amager, 
75  år  den  8.  februar. 
Kathinka     Andersen,      Keplersgade      11, 
Amager,  80  år  den  13.  februar. 
Wilhelm    Nielsen,    Ragnagade  6,    Køben- 
havn Gren,  75  år  den  13.  februar. 
Karla   Amalie   Larsen,    København   Gren, 
65  år  den  15.  februar. 
Dagmar    Elisabeth    Poulsen,    København 
Nordre  Gren,  70  år  den  21.  februar. 
Alfred  Morling,   Høeghsmindevej  28,   Kø- 
benhavn   Nordre    Gren,    70    år    den    22. 
februar. 

Niels    Christian    Simonsen,    Odense,    70 
år  den  16.  februar. 

TSD-SEMINAR  I  KØBENHAVN 

Tirsdag  den  14.  oktober  afholdt  TSD 
(Translation  Services  Department  = 
Kirkens  oversættelses-  og  forlagsvirk- 
somhed) seminar  for  alle  medarbejdere 
fra  hele  landet.  Vi  havde  besøg  af  to  af 
vore  ledere  fra  Salt  Lake  City,  præsident 
John  E.  Carr,  chef  for  hele  Kirkens  TSD- 
organisation  under  Det  Præsiderende  Bi- 
skopråd, og  broder  Melvin  R.  Brooks, 
leder  af  alt  oversættelsesarbejde  i  Euro- 
pa, samt  af  dr.  jur.  Georg  Rona,  som  holdt 
foredrag    for    os    om    oversættelse.    Dr. 


Rona  er  administrator  og  hovedredaktør 
for  det  internordiske  storværk  „Kulturhi- 
storisk leksikon  for  nordisk  middelalder", 
af  hvilket  indtil  nu  15  bind  er  udkommet, 
og  er  en  af  Danmarks  ypperste  viden- 
skabelige oversættere. 
Hans  meget  saglige,  men  også  på  sine 
steder  meget  vittige  og  underholdende 
foredrag,  var  i  højeste  grad  inspirerende 
for  de  tilstedeværende  oversættere  og 
gennemlæsere. 

På  billedet  ses  fra  venstre  (stående  ba- 
gest): Erik  Hansen,  Helge  Nørrung,  Ellen 


Valgren,  Elly  Nørring,  Gertrud  Jensen,  An- 
dreas Sølbæk;  (stående  midten):  Inge 
Williams,  Dorthe  Christensen,  Inger  Ras- 
mussen, Solveig  Rasmussen,  Mary  Kai- 
ser,  Bente  Olsen,  Kirsten  Thomsen,  Kir- 
sten Sølbæk,  Dorrit  Sølbæk,  Johannes 
Sørensen;  (siddende):  Gerda  Benthin, 
Vera  Muss,  Claus  Z.  Pedersen,  Evy  Pe- 
dersen, koordinator,  Melvin  R.  Brooks, 
John  E.  Carr,  missionspræsident  Paul  L. 
Pehrson,  Ruth  Pehrson,  Jørgen  W. 
Schmidt,  skandinavisk  koordinator-super- 
visor, samt  Ulla  Madsen.  E.  P. 


Åbningsfest  i  Hjælpeforeningen 

Hjælpeforeningen  i  Esbjerg  holdt  åbnings- 
fest  tirsdag  den  30.  september. 
Mødet  begyndte  kl.  19.35  og  blev  ledet 
af  præsidentinden,  søster  Anna  Søren- 
sen. Der  indledtes  med  sangen  „Har  jeg 
gjort  noget  godt  for  en  sjæl  i  dag"  og 
bøn  ved  søster  Klara  Hansen. 
Søster  Anna  Sørensen  bød  velkommen 
og  talte  dernæst  om,  hvordan  vi  kan  blive 
opbygget  ved  at  deltage  i  møderne,  især 
vidnesbyrdmødemo.  Hun  kom  også  ind 
på  kredslærerindearbejdet  og  opmuntre- 
de os  til  at  gøre  en  indsats  der. 
Søster  Lisbeth  Pedersen  sang  en  solo: 
„Lykken  er  ikke  gods  eller  guld",  og  sø- 
ster Elna  Gehring  læste  nogle  digte. 
Derefter  sang  Anna  Sørensen,  Kåty  Niel- 
sen, Tonni  Sørensen  og  Lisbeth  Peder- 
sen en  dobbeltduet,  „Skal  vi  mødes  hist 


ved  floden",  med  akkompagnement  af 
søster  Inger  hansen. 

Så  fik  vi  serveret  dagens  „sparemiddag", 
en  pinocciokugle  hver,  og  søster  Kirsten 
Grabe  velsignede  maden.  Men  så  kunne 
komiteen  alligevel  ikke  nænne,  at  vi  ikke 
fik  mere,  så  vi  fik  varme  frikadeller  med 
dejlig  kartoffelsalat  til  og  derefter  æb- 
lekage. 

Efter  spisningen  lavede  vi  lidt  bordmo- 
tion vend  en  trykt  sang,  og  derefter  un- 
derholdt søster  Grethe  Lundbæk.  Vi  blev 
sat  til  at  skrive  en  historie  hver,  efter  fri 
fantasi,  og  det  blev  til  nogle  morsomme 
minutter. 

Efter  en  dejlig  aften  sluttede  vi  med  san- 
gen  „Solen  er  slukket"   og  bøn  ved  sø- 
ster Inger  Hansen. 
Der  var  20  tilstede.  K.  H. 


Bryllup: 

Den  5.  juli  viedes  i  London  søster  Solveig 
Albertsen,  tidligere  København  Nordre 
Gren,  og  broder  Njål  Norby,  Stavanger, 
Norge.  Stjernen  ønsker  hjertelig  til 
lykke! 

Distributions  Centret,  set  udefra 


Kirkens  Distributions  Center 

Kirkens  Distributions  Center  for  Skandi- 
navien er  beliggende  Smedevangen  9, 
Vassingerød,  3540  Lynge,  og  leverer  bø- 
ger og  andet  materiale  til  ialt  105  grene 
med  525  organisationer  i  Danmark,  Fin- 
land, Norge  og  Sverige.  Vi  bringer  her 
nogle  glimt  fra  arbejdet  i  Centret. 


Del  af  lagerrummet  med  Egon  Auerbach,  der  sætter  en  ny  vare 
på  plads  i  reolen 


Lagerkontrol:  Hver  post  på  hver  ordre  afkontrolleres  før  der 
skrives  faktura.  I  de  7  bøger  er  for  øjeblikket  opført  2.171  forskel- 
lige varer,  der  føres  på  lager. 


Hver  onsdag  afholdes  en  konference 
mellem  forlagslederen,  Jørgen  W. 
Schmidt,  og  de  tre  afdelingsledere:  Egon 
Auerbach  (Lager  og  distribution),  Tom 
Asmussen  (Produktion)  og  Kurt  Voss 
(Kontor).  Forlagslederens  sekretær  er 
Gertrud  Jensen 


Efterårskonferencen  i  Nordjylland  Distrikt 

Den  27.  og  28.  september  afholdtes 
distriktskonference  for  Nordjylland  i  Aal- 
borg. 

Konferencen  startede  lørdag  efter- 
middag kl.  15  med  Hjælpeforeningens 
funktionærmøde.  De  havde  demonstration 
af  håndarbejde    i   G.U.F.-salen   kl.   17.30. 

Samtidig  afholdtes  Præstedømmets 
lederskabsmøde. 

Kl.  19.30  var  der  en  koncert  ved 
Hjælpeforeningen,  og  mellem  de  dejlige 
sange,  som  søstrene  sang,  afholdtes  der 
en  talekonkurrence,  som  var  arrangeret 
af  distriktets  G.U.F.  Der  var  en  repræ- 
sentant for  de  byer,  hvor  der  i  øjeblikket 
er  en  G.U.F.,  d.v.s.  Birthe  Hyldgård,  Her- 
ning, Bent  Falden,  Aalborg,  Henny  Klau- 
sen, Frederikshavn,  Gitte  Markmann, 
Randers,  og  Allan  Bruun,  Silkeborg.  De 
havde,  før  de  deltog  i  konkurrencen,  væ- 
ret igennem  en  konkurrence  i  deres  egen 
gren;  de  talte  ud  fra  1  Tim.  4:12.  Vinder 
blev  Henny  Klausen,   Frederikshavn. 

Efter  koncerten  havde  Hjælpeforenin- 
gen en  bazar  i  G.U.F.-salen,  og  de  havde 
mange  dejlige  „nye"  forfriskninger  at 
byde  på  samt  en  masse  dejlige  ting  til 
bazaren. 

Aftenen  sluttede  med,  at  G.U.F.  havde 
arrangeret  dans,  og  alle  morede  sig  til 
kl.  23.20.  Tilstede  lørdag  aften  198. 

Søndagen  startede  med  Præstedøm- 
mets møde  kl.  8.30,  det  blev  overværet 
af  72.  På  samme  tidspunkt  havde  kvin- 
derne et  møde,  arrangeret  af  Hjælpefore- 
ningen. 

Kl.  10  holdtes  formiddagsmødet,  hvor 
der  var  195  tilstede. 

Det  var  et  dejligt,  opbyggende  møde. 
Der  startedes  med  diverse  forretninger, 
bl.  a.  blev  Distriktspræsidentskabet  for 
første  gang  fuldtalligt,  idet  broder  Ras- 
mus Jensen,  Silkeborg,  blev  opretholdt 
som  2.  rådgiver.  Endvidere  fik  distriktet 
en  ny  ældste,  idet  broder  Preben  Klit- 
gaard blev  opretholdt  som  ældste.  Vi 
hørte  nogle  dejlige  sange  af  koret  og 
nogle  talere,  bl.  a.  ungdomsmissionærer, 
både  deltids  og  en  der  havde  været  på 
fuldtidsmission.  2.  rådgiver  i  missions- 
præsidentskabet,  præsident  Verner  Buur, 
sluttede  mødet  med  tale. 

Kl.  14  begyndte  eftermiddagsmødet 
med  en  tale  af  1.  rådgiver  i  missions- 
præsidentskabet,  præsident  Benny  Lin- 
den, som  bl.  a.  fortalte  om  nogle  nye  ob- 
later, der  var  fremstillet  til  at  sætte  bag  på 
bilen,  hvorpå  der  står  „MORMONERNE". 
Han  talte  endvidere  om,  at  Zions  ung- 
dom skal  være  ren,  og  han  omtalte,  som 
en  selvfølge,   FESTINORD. 

Der  var  desuden  sange  ved  et  udvidet 


Aalborg  Grenskor,  og  talere  af  rådgiverne 
i  distriktspræsidentskabet,  og  distrikts- 
præsident  Henning  Frederiksen  talte  om 
de  ti  jomfruer  og  om  dovenskab  og  næ- 
righed. Vi  hørte  en  tale  ved  søster  Ruth 
Pehrson,  og  missionspræsident  Paul  L. 
Pehrson  havde  den  afsluttende  tale;  han 
startede  med  at  kalde  søskende  op  for 
at   de   skulle   aflægge  deres  vidnesbyrd, 


og  han  udtalte  til  sidst  sin  taknemmelig- 
hed for  alle  medlemmer  og  for  Evangeliet, 
for  missionærerne  og  for  sin  kaldelse  og 
sagde,  at  vi  skulle  nyde  glæde  her.  Han 
håbede  at  kunne  sige  mere  næste  gang, 
da  hans  ordforråd  ikke  var  så  stort  på 
dansk  endnu. 

lait  overværede  481    konferencen. 

L  K. 


DÅB: 

Aarhus:  2.  august: 

Astrid  Møller  Andersen,   døbt  af  ældste 
James  Woodward,  håndspålæggelse  ved 
broder  Jens  Lind  Jensen. 
Edith  Solveig  Rosenvinge,  døbt  af  ældste 
James    Woodward,    håndpålæggelse   ved 
ældste  Charles  Hagler. 
Esbjerg:  6.  september: 
Arne  Hansen,  døbt  af  ældste  Alan  Gor- 
den   Eros,  håndspålæggelse  ved  samme. 
Susanne   Halkjær  Gram,   døbt  af  broder 
Bent  M.  Gram,  håndspålæggelse  ved  bro- 
der Frank  Sørensen. 
København  Gren:  13.  september: 
Kirsten    Marie    Ovesen,    døbt    af   ældste 
Craig   S.   Larsen,   håndspålæggelse   ved 
broder  Ib  Hansen. 

København  Nordre  Gren:  4.  oktober: 
Alan  Michael  Victor,  døbt  af  broder  Ole 
Victor,  håndspålæggelse  ved  samme. 
Jakob    Billeskov   Jansen,   døbt   af   broder 
Hans  Billeskov  Jansen,  håndspålæggelse 
ved  samme. 

Nordsjælland  Gren:  4.  oktober: 
Nancy    Hansen,    døbt    af    ældste    Bruce 
Woodruff,    håndspålæggelse  ved   broder 
Arne  Jakobsen. 
Fredericia:  4.   oktober: 
Pia  Klausen,  døbt  af  broder  Niels  Holger 
Klausen,  håndspålæggelse  ved  samme. 


Bryllupper: 
Amager  Gren: 

Den  11.  oktober  viedes  søster  Marianne 
Reimann  Goldfarb  til  Hans  Christian  Adel- 
fest.   Stjernen   ønsker  hjertelig  til   lykke! 


VELSIGNELSER: 

Aarhus:  3.  august: 

Edith  Solveig  Rosenvinges  datter,  Chri- 
stina Rosenvinge,  velsignet  af  ældste  Ja- 
mes Woodward. 

Esbjerg:  7.  september: 
Bent  Danielsen  Jensen  og  Agnes  Wester- 
gaard Jensens  tre  børn,  Gorden  Wester- 
gaard Jensen,  Conny  Westergaard  Jen- 
sen og  Kenn  Westergaard  Jensen,  alle 
velsignet  af  ældste  Alan  Larry  Petersen. 
Søren  Christian  Nielsen  og  Lis  Pia  Chri- 
stensen Nielsens  datter,  Kirsa  Nielsen, 
velsignet  af  ældste  Alan  Larry  Petersen. 
København  Nordre  Gren:  7.  september: 
Hans  Henning  Hall  og  Winnie  Greta  Dahl 
Halls  søn,  Brian  Hall,  velsignet  af  sin 
fader. 

København  Gren:   7.  september: 
Svend    Erik    Stockmann    Irvold    og    Lene 
Høvsgaard  Irvolds  datter,  Helene  Irvold, 
velsignet  af  sin  fader. 
5.  oktober: 

Ole  Mandrup  Madsen  og  Ulla  Lorentzen 
Madsens  søn,  John  Enok  Mandrup  Mad- 
sen, velsignet  af  sin  fader. 

Amager  Gren:  5.  oktober: 
Gene  Snow  Olsen  og  Bente  Hjort  Rode 
Nielsen  Olsens  søn,  Benjamin  Sebastian 
Snow  Olsen,  velsignet  af  sin  fader. 

Aalborg:  5.  oktober: 

Kaj  Vinther  Lauridsen  og  Jette  Thomsen 
Lauridsens  datter,  Annie  Vinther  Laurid- 
sen, velsignet  af  sin  fader. 


Det  er  umuligt  for  mennesket  at 
blive  frelst  i  uvidenhed 


Joseph  Smith 


Dine  børns  forældre 


AF  RICHARD  L  EVANS 


Der  er  dette  bud  givet  af  Gud,  som  går  så  langt  tilbage,  som  et  menneske 
kan  huske:  „Ær  din  fader  og  din  moder,  for  at  du  kan  få  et  langt  liv  i  det 
land,  Herren  din  Gud  vil  give  dig!"  (2.  Mos.  20:12).  Ære  i  denne  forstand 
kan  betyde  mange  ting:  elske,  værne  om,  respektere;  stole  på,  rådføre  sig 
med,  drage  omsorg  for;  leve  nyttigt,  retskaffent,  moralsk.  Ære  kan  betyde 
at  tage  ved  lære  af  de  erfaringer,  som  forældre  har  gjort,  og  prøve  at  undgå 
de  fejl,  som  de  har  begået.  Der  er  sandsynlighed  for,  at  de,  der  ærer  deres 
forældre,  har  forlænget  livets  fred  og  lykke  med  en  dyb  og  varig  tilfreds- 
hed —  hvilket  altsammen  bør  overvejes  grundigt.  Lad  os  et  øjeblik  vende 
os  mod  de  endnu  unge;  mod  de  endnu  ugifte  og  til  dem,  der  har  unge  fa- 
milier, og  dem,  der  stadig  bliver  velsignet  med  børn  —  og  derfor  ser  vi  på 
disse  to  sætninger  af  Eldon  Tanner:  „De  forældre,  som  I  skulle  ære  mere 
end  andre,"  siger  han,  „er  forældrene  til  jeres  kommende  børn.  De  børn  er 
berettiget  til  de  bedste  forældre,  som  det  er  muligt  for  jer  at  give  dem  —  rene 
forældre."  (Church  News,  april  19,  1969).  Ær  forældrene  til  jeres  kommende 
børn!  Tænk  på,  hvor  stor  betydning  det  har,  hvem  I  vælger  at  gifte  jer  med. 
Tænk  på  at  gifte  jer  med  en,  der  deler  jeres  egne  idealer,  så  jeres  børn  ikke 
vil  blive  skubbet  til  side  af  deres  forældre.  Tænk  på  betydningen  af  at  lære 
og  arbejde  og  forberede  jer  til  at  tage  jer  af  dem.  Tænk  på  at  give  børn 
forældre,  der  er  moralsk  rene,  retfærdige  og  venlige.  Tænk  på  at  give  børn 
hjem,  hvor  der  er  kærlighed  og  forståelse,  ansvarsfølelse  og  respekt;  for- 
ældre, der  ikke  vil  forsømme  at  undervise  dem,  at  værne  om  dem,  at  føre 
dem  til  de  bedste  ting  i  livet.  Til  unge  mødre,  unge  fædre  —  og  til  jer,  der 
først  skal  beslutte  jer  til,  hvem  I  skal  gifte  jer  med,  husk:  „De  forældre,  som 
I  skal  ære  (så  vel  som  jeres  egne  og  andres)  ...  er  forældrene  til  jeres  kom- 
mende børn.  De  børn  har  krav  på  de  bedste  forældre,  som  det  er  muligt  for 
jer  at  give  dem  —  rene  forældre."  O 


